pythainlp/thai-wiki-dataset-v4 huggingface dataset:
วัดสระบัว (จังหวัดปทุมธานี)

วัดสระบัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงสนั่น อำเภอธัญบุรี จังหวัดปทุมธานี มีที่ดินตั้งวัด 10 ไร่ 3 งาน 54 ตารางวา ทางทิศเหนือติดต่อกับคลองรังสิต
วัดสระบัวสร้างวัดเมื่อ พ.ศ. 2425 โดยพระอธิการนก นายสมหวัง และนางจู ได้ขนานนามวัดว่า วัดหลุมบัว เพราะมีสระบัวขนาดใหญ่ ต่อมาเปลี่ยนชื่อมาเป็น "วัดสระบัว" เมื่อใดไม่ปรากฏหลักฐาน แต่ชาวบ้านเรียกว่า วัดคลองสิบเอ็ด ตามนามท้องที่ตั้งวัด วัดได้รับพระราชทานวิสุงคามสีมาเมื่อ พ.ศ. 2460 เขตวิสุงคามสีมากว้าง 6 เมตร ยาว 20 เมตร ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2512 และให้ทางราชการตั้งโรงเรียนในที่ดินของวัด
อาคารเสนาสนะที่สำคัญ ได้แก่ อุโบสถ กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ ปูชนียวัตถุมี พระประธานในอุโบสถซึ่งกำนันบุญธรรมสร้างถวายและมีพระพุทธโสธรจำลองขนาดหน้าตักกว้าง 60 เซนติเมตร สูง 85 เซนติเมตร
หอดูดาวซิเอร์ราเนบาดา

หอดูดาวซิเอร์ราเนบาดา  เป็นหอดูดาวที่ตั้งอยู่ในโลมาเดดิลาร์ จังหวัดกรานาดา แคว้นอันดาลูซิอา ประเทศสเปน สร้างขึ้นบนสันเขาซิเอร์ราเนบาดา ตั้งอยู่ที่พิกัด 37°03'51"N, 03°23'05"W ความสูงเหนือระดับน้ำทะเล 2896 เมตร
มีการติดตั้งกล้องโทรทรรศน์แบบแนสมิธ 2 กล้องซึ่งมีรูรับแสงขนาด 1.5 ม. และ 0.9 ม. ดูแลและจัดการโดยสถาบันฟิสิกส์ดาราศาสตร์อันดาลูซิอา
ที่บริเวณใกล้เคียงกันยังมีหอดูดาวอีราม ปิโกเบเลตา ของสถาบันดาราศาสตร์วิทยุมิลลิเมตร (อีราม) ตั้งอยู่ด้วย
การยอมรับปฏิทินเกรกอรี

การยอมรับปฏิทินเกรกอรี เป็นเหตุการณ์ในประวัติศาสตร์ยุคใหม่ตอนต้นของวัฒนธรรมและสังคมส่วนใหญ่ ซึ่งเป็นการเปลี่ยนแปลงจากระบบปฏิทินแบบดั้งเดิม (หรือ "แบบเก่า") ไปสู่ระบบปฏิทินสมัยใหม่ (หรือ "แบบใหม่") – ปฏิทินเกรกอรี – ซึ่งใช้กันอย่างแพร่หลายทั่วโลกในปัจจุบัน บางรัฐรับเอาปฏิทินใหม่จากปี ค.ศ. 1582 มาใช้ บางรัฐก็ไม่ใช้ก่อนต้นศตวรรษที่ 20 และบางรัฐก็ทำตามวันที่ต่างกันระหว่างนั้น เขตอำนาจศาลหลายแห่งยังคงใช้ปฏิทินพลเรือนที่แตกต่างกัน สำหรับปฏิทินแบบใหม่จำนวนมากจะใช้เพื่อวัตถุประสงค์ทางแพ่งเท่านั้น และปฏิทินแบบเก่ายังคงใช้ในบริบททางศาสนา ปัจจุบัน ปฏิทินเกรกอรีเป็นปฏิทินพลเรือนที่ใช้กันอย่างแพร่หลายมากที่สุดในโลก ในระหว่าง – และหลังจากนั้นไม่นาน – การเปลี่ยนแปลงระหว่างระบบ เป็นเรื่องปกติที่จะใช้คำว่า "แบบเก่า" และ "แบบใหม่" เมื่อระบุวันที่ เพื่อระบุว่าปฏิทินใดถูกใช้ในการคำนวณ
ปฏิทินเกรกอรีกำหนดขึ้นในปี ค.ศ. 1582 โดยสมเด็จพระสันตะปาปาเกรกอรีที่ 13 ทรงออกสารตราพระสันตปาปา เพื่อแก้ไขข้อผิดพลาดในปฏิทินจูเลียส ที่ทำให้การคำนวณวันอีสเตอร์ผิดพลาด ปฏิทินจูเลียสอิงตามปีที่มี 365.25 วัน แต่นานเกินไปเล็กน้อย ในความเป็นจริงมีประมาณ 365.2422 วัน และตลอดหลายศตวรรษที่ผ่านมา ปฏิทินก็ไม่สอดคล้องกับวงโคจรของโลกมากขึ้นเรื่อยๆ ปีเฉลี่ยในปฏิทินเกรกอรีคือ 365.2425 วัน
แม้ว่าการปฏิรูปของเกรกอรีจะถูกตราขึ้นในรูปแบบที่เคร่งขรึมที่สุดที่มีให้ในศาสนจักร แต่โองการของพระสันตะปาปาฉบับดังกล่าวก็ไม่มีอำนาจใดนอกเหนือจากในคริสตจักรคาทอลิกและรัฐสันตะปาปา การเปลี่ยนแปลงที่เขาเสนอคือการเปลี่ยนแปลงปฏิทินพลเรือน ซึ่งเขาไม่มีอำนาจอย่างเป็นทางการ พวกเขาต้องการให้เจ้าหน้าที่พลเรือนในแต่ละประเทศยอมรับเพื่อให้มีผลทางกฎหมาย โองการฉบับนี้กลายเป็นกฎบัญญัติของคริสตจักรคาทอลิกในปี ค.ศ. 1582 แต่ไม่ได้รับการยอมรับจาก คริสตจักรโปรเตสแตนต์ คริสตจักรอีสเทิร์นออร์ทอดอกซ์ และอื่น ๆ ด้วยเหตุนี้ วันอีสเตอร์ (และเหตุการณ์ที่เกี่ยวข้องใน ปฏิทินพิธีกรรม) จึงได้รับการเฉลิมฉลองโดยโบสถ์คริสต์ต่างๆ
เส้นเวลา.
วันที่แต่ละประเทศใช้ปฏิทินเกรกอรีหรือเทียบเท่าจะถูกทำเครื่องหมายบนเส้นเวลาแนวนอน แกนตั้งใช้สำหรับขยายเพื่อแสดงชื่อประเทศที่แยกจากกันเพื่อความสะดวกในการจัดทำแผนภูมิ แต่อย่างอื่นจะไม่มีความสำคัญ
เนเฟอร์เนเฟรูอาเตน

ข้อสรุปเกี่ยวกับพระองค์.
นอกจากนี้ยังสามารถกล่าวได้เล็กน้อยอย่างแน่นอนเกี่ยวกับพระชนม์ชีพและการครองราชย์ของฟาโรห์อังค์เคเฟอร์อูเร เนเฟอร์เนเฟอร์อูอาเตน ซึ่งนักไอยคุปต์วิทยาส่วนใหญ่ยอมรับว่าพระองค์ทรงเป็นสตรีและทรงเป็นอิสระในการขึ้นปกครองจากฟาโรห์สเมนค์คาเร นักวิชากรหลายคนในช่วงเวลานั้นเชื่อว่า หลักฐานเชิงประจักษ์ที่บ่งชี้อย่างชัดเจนว่าพระองค์ทรงทำหน้าที่เป็นผู้สำเร็จราชการร่วมกับฟาโรห์อะเคนอาเตนอยู่ระยะหนึ่ง ไม่ว่าพระองค์จะทรงขึ้นครองราชย์ก่อนหรือหลังรัชสมัยของฟาโรห์สเมนค์คาเร ขึ้นอยู่กับทฤษฎีพื้นฐานเกี่ยวกับตัวตนของพระองค์
ตามคำจารึกของพาอิริ ซึ่งได้ช่วงเวลาในปีที่ 3 แห่งการครองราชย์ของพระองค์ ซึ่งปรากฏว่ารัชสมัยของพระองค์ พระองค์ทรงมีพระราชสถานะเป็นผู้ปกครองที่ขึ้นปกครองเพียงพระองค์เดียว ส่วนเรื่องระยะเวลาที่ทรงขึ้นเป็นผู้สำเร็จราชการร่วมและระยะเวลาการปกครองเพียงพระองค์เดียวนั้นก็ยังเป็นประเด็นในการถกเถียงและคาดคะเน คำจารึกจากหลุมฝังศพเดียวกันนี้ได้กล่าวถึงวิหารแห่งอามุนในเมืองธีบส์ ซึ่งอาจจะเป็นสถานที่ที่เกี่ยวพระบรมศพ ซึ่งดูเหมือนว่าจะบ่งบอกว่าการกดทับของลัทธิแห่งเทพอามุนได้ลดลงแล้ว และศาสนาดั้งเดิมกำลังได้รับการฟื้นฟูในช่วงปลายรัชสมัยของพระองค์ เนื่องจากสิ่งของในพิธีพระบรมศพของพระองค์ส่วนใหญ่ใช้ในการฝังพระบรมศพของฟาโรห์ทุตอังค์อามุน ซึ่งดูเหมือนว่าค่อนข้างแน่ใจว่าพระองค์ทรงถูกปฏิเสธไม่ให้ฝังพระบรมศพอย่างตำแหน่งฟาโรห์โดยผู้สืบทอดพระราชบัลลังก์ของพระองค์[18][33][50] เหตุผลของประเด็นนี้ยังคงเป็นเพียงการคาดเดา เช่นเดียวกับการขึ้นเป็นผู้สำเร็จราชการแทนพระองค์กับฟาโรห์ทุตอังค์อาเตน
หลักฐานมากมายที่ถูกทำลายครั้งแรกโดยผู้สืบทอดพระราชบัลลังก์ของพระองค์ ต่อจากนั้นหลักฐานตลอดช่วงสมัยอามาร์นาก็ถูกทำลายโดยฟาโรห์ฮอร์เอมเฮบ และต่อมาก็เป็นฟาโรห์แห่งราชวงศ์ที่สิบเก้าก็ทรงทำลายหลักฐานจากช่วงเวลาดังกล่าวอย่างเบ็ดเสร็จ จึงไม่สามารถทราบรายละเอียดที่แน่นอนของกิจกรรมภายในรัชสมัยได้ ลักษณะของหลักฐานที่มีความคลุมเครือสูงซึ่งมักจะบ่งชี้ถึงบางสิ่งบางอย่าง แต่ก็ขาดหลักฐานที่ใช้ในการยืนยัน ในจารึกต่างๆ การกล่าวถึงการที่สตรีขึ้นเป็นผู้สำเร็จราชการร่วมอย่างชัดเจน แต่กลับไม่ได้ให้ข้อสรุปเกี่ยวกับตัวตนของพระองค์เลย
ศึกยอดหญิง ~ชิงแผ่นดิน~

ศึกยอดหญิง ~ชิงแผ่นดิน~ หรือ โคอิฮิเมะ†มูโซ ～โดกิ☆โอโตเมะ ดาราเกะ โนะ ซังโงกูชิ เอ็งงิ～ (; โรมาจิ: "Koihime Musō: Doki Otome Darake no Sangokushi Engi"; : #เปลี่ยนทาง "รักเจ้าหญิง†ไร้พ่าย ～ใจเต้นตึกตัก☆สามก๊กที่เต็มไปด้วยหญิงสาว～") เป็นซีรีส์วิดีโอเกมแนวกลยุทธ์และวิชวลโนเวลสำหรับผู้ใหญ่ พัฒนาและเผยแพร่โดยเบสซอนสำหรับวินโดวส์เป็นหลัก เนื้อเรื่องของเกมสร้างจากนวนิยายในศตวรรษที่ 14 เรื่อง"สามก๊ก"โดยล่อกวนตง เกมแรกพัฒนาโดยเบสซอน จำหน่ายครั้งแรกในวันที่ 26 มกราคม พ.ศ. 2550 สำหรับวินโดวส์ในรูปแบบบดีวีดี-รอม 2 แผ่น ตามด้วยการจำหน่ายซ้ำในวันที่ 11 เมษายน พ.ศ. 2551 พร้อมด้วยซีดี-รอมเสริม
"ศึกยอดหญิง ~ชิงแผ่นดิน~" ได้รับการดัดแปลงเป็นสื่ออื่นหลายครั้ง มังงะดัดแปลงวาดภาพโดยยาโออิ ฮิซูกิ ตีพิมพ์ในนิตยสาร "Dengeki G's Festival! Comic" เมื่อวันที่ 26 เมษายน พ.ศ. 2551 อนิเมะดัดแปลงผลิตโดยสตูดิโอโดงาโกโบ เริ่มออกอากาศในวันที่ 8 กรกฎาคม พ.ศ. 2551 และฉายเพิ่มเติมอีก 2 ฤดูกาล
ดอยตุง

ดอยตุง เป็นภูเขาในเขตอำเภอแม่ฟ้าหลวง จังหวัดเชียงราย เป็นส่วนหนึ่งของทิวเขาแดนลาว มีผืนป่าธรรมชาติประมาณ 93,515 ไร่ มีความสูงจากระดับน้ำทะเลปานกลางประมาณ 1,630 เมตร ทางด้านธรณีวิทยา ชั้นหินที่สำคัญในแนวนี้ประกอบด้วยหินยุคไซลูเรียน-ดีโวเนียน-คาร์บอนิเฟอรัส
ดอยตุงเป็นที่ตั้งของพระธาตุดอยตุง ตามตำนานมีชื่อว่า ดอยดินแดง ตามตำนานสิงหนติโยนกและตำนานพระธาตุดอยทุงเมืองเชียงแสนกล่าวว่า พระพุทธเจ้าได้เสด็จมายังดอยดินแดง ประทับบนหินก้อนหนึ่งมีรูปทรงเหมือนมะนาวผ่าซีก และทำนายว่าที่นี่จะเป็นที่ประดิษฐานพระบรมสารีริกธาตุส่วนพระรากขวัญเบื้องซ้าย (กระดูกไหปลาร้า) เมื่อ พ.ศ. 1452 สมัยพระเจ้าอุชุตะราช รัชกาลที่ 3 แห่งราชวงศ์สิงหนวัต ผู้ครองนครโยนกนาคนคร ได้นำพระบรมสารีริกธาตุในส่วนของพระรากขวัญเบื้องซ้าย (ไหปลาร้า) แล้วทรงสร้างพระสถูปขึ้น โดยนำธงตะขาบยาว 3,000 วา ไปปักไว้บนดอย เมื่อหางธงปลิวไปไกลเพียงใด ให้กำหนดเป็นฐานพระสถูปเพียงนั้น ดอยดินแดงจึงได้ชื่อใหม่ว่า "ดอยตุง" (ตุงมีความหมายว่าธง) ขณะที่ใน "ตำนานขุนเจือง" พงศาวดารล้านนาหลายฉบับบอกเล่าถึงความเป็นมาของบรรพบุรุษของขุนเจือง คือ ปู่เจ้าลาวจก ที่เป็นหัวหน้าของผู้คนที่อาศัยอยู่บนดอยตุง ต่อมาได้ลงจากดอยสูงลงมาพื้นที่ราบ สร้างหิรัญนครเงินยาง (เชียงแสน)
ดอยตุงยังเป็นที่ตั้งของพระตำหนักดอยตุง อาคารมีสถาปัตยกรรมล้านนากับลักษณะบ้านพื้นเมืองของสวิตเซอร์แลนด์
ประธานาธิบดีมอริเชียส

ประธานาธิบดีมอริเชียส  เป็นประมุขแห่งรัฐของประเทศมอริเชียส ผู้ดำรงตำแหน่งปัจจุบันคือ Dharam Gokhool ตั้งแต่วันที่ 6 ธันวาคม ค.ศ. 2024
อำนาจหน้าที่.
มอริเชียสเป็นสาธารณรัฐที่มีรัฐสภา และประธานาธิบดีทำหน้าที่เป็นบุคคลสำคัญในพิธีการ ซึ่งได้รับเลือกจากสมัชชาแห่งชาติตามที่กำหนดไว้ในรัฐธรรมนูญแห่งมอริเชียส
สวัสดิการ.
ที่พำนักอย่างเป็นทางการของประธานาธิบดีคือทำเนียบรัฐบาล
แฮปพีพิซซา

แฮปพีพิซซา หรือ พิซซาหน้ากัญชา เป็นพิซซารูปแบบหนึ่งของประเทศกัมพูชา ซึ่งมีส่วนผสมของกัญชา ที่มีสารเตตร้าไฮโดรแคนนาบินอล (Tetrahydrocannabinol) ที่เพียงพอสำหรับการออกฤทธิ์ต่อจิตประสาท ซึ่งแฮปพีพิซซามีลักษณะเฉกเช่นพิซซาทั่วไป ที่มีเห็ด ซอสมะเขือเทศ และชีส หากแต่โรยหน้าด้วยกัญชา แม้กัญชาจะเป็นสิ่งผิดกฎหมายในประเทศกัมพูชา แต่การบังคับใช้กฎหมายดังกล่าวไม่เข้มงวดนัก ด้วยเหตุนี้แฮปพีพิซซาจึงแพร่หลายตามเมืองท่องเที่ยวสำคัญในประเทศ เช่น พนมเปญ เสียมราฐ และเมืองพระสีหนุ ซึ่งค้าขายกันอย่างโจ่งแจ้ง และชาวกัมพูชาเองใช้กัญชาเพื่อประกอบอาหารอยู่เป็นนิจ
กล่าวกันว่า พิซซาหน้ากัญชาเกิดขึ้นเพราะเจ้าของที่พักขนาดเล็กริมแม่น้ำแห่งหนึ่ง มีความคิดที่จะประกอบอาหารที่ทำให้นักท่องเที่ยวรู้สึกพักผ่อนอย่างแท้จริงโดยไม่ต้องออกไปเที่ยวที่ไหน จึงทำพิซซาหน้ากัญชาขึ้น ซึ่งพิซซาหน้ากัญชาของเขามีชื่อเสียงขึ้นแบบปากต่อปาก จนมีนักท่องเที่ยวมายังที่พักของเขาไม่ขาดสาย ที่พักแห่งอื่นเห็นเช่นนั้นก็พากันทำตามโดยสมัครใจ จนกลายเป็นอาหารยอดนิยมของนักท่องเที่ยวในกัมพูชา
หลังกัญชาเป็นสิ่งถูกกฎหมายในประเทศไทย เดอะ พิซซ่า คอมปะนี ได้จัดทำ "พิซซาต้มยำกัญชา" เมื่อวันที่ 9 พฤศจิกายน พ.ศ. 2564 โดยมีกัญชาทอดกรอบโรยหน้าพิซซา ซึ่งไม่มีสารเตตร้าไฮโดรแคนนาบินอลมากนัก แต่อาจมีสารแคนนาบินอยด์อื่น ๆ
ภาสวิชญ์ บูรณนัติ

ภาสวิชญ์ บูรณนัติ (เกิด 23 กรกฎาคม พ.ศ. 2541) ชื่อเล่น สมิธ เป็นนักแสดงและนักร้องชาวไทยเชื้อสายจีน สังกัดช่อง 3 เอชดีและบีอีซี มิวสิค เคยเข้าประกวดรายการไอดอลจีน เป็นที่รู้จักจากละครเรื่อง "ทุ่งเสน่หา" (2563) ละครซีรีส์ชุด "ดวงใจเทวพรหม ตอน ลออจันทร์" (2567) และละครเรื่อง "สายรักสายเลือด" (2568)
ประวัติ.
สมิธ ภาสวิชญ์ เกิดเมื่อวันที่ 23 กรกฎาคม พ.ศ. 2541 เป็นคนจังหวัดนนทบุรี เป็นบุตรชายคนเล็กของครอบครัว มีพี่ชาย 1 คน ด้านการศึกษา สำเร็จการศึกษาระดับมัธยมศึกษาจาก โรงเรียนเซนต์ดอมินิก รุ่นที่ 48 และสำเร็จการศึกษาระดับปริญญาตรีจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาการแสดงและกำกับภาพยนตร์
เข้าสู่วงการบันเทิง.
สมิธ ภาสวิชญ์ เริ่มต้นเข้าสู่วงการบันเทิงจากการชักชวนของ ฌาณฉลาด ทวีทรัพย์ โดยมีถ่ายแบบ โฆษณา และเซ็นสัญญา สถานีวิทยุโทรทัศน์ไทยทีวีสีช่อง 3 เมื่อปี 2559 และในปี พ.ศ. 2561 เปิดตัวศิลปินวง The Fins แห่งค่าย Chandelier Music ภายใต้สังกัดช่อง 3 ในตำแหน่ง นักร้อง รวมถึงเล่นคีย์บอร์ด ปล่อยซิงเกิลแรกชื่อเพลง "แหม" ปี พ.ศ. 2563 มีผลงานละครออกอากาศเรื่องแรกคือ ทุ่งเสน่หา ในปีเดียวกันเดือนมิถุนายนได้เดินทางไปที่ประเทศจีนเข้าร่วมแข่งขันในรายการ และกลับมาเมืองไทยอีกครั้งปรากฏตัว โปรเจคคอนเสิร์ต12 Rising stars SUPERNOVA พร้อมถ่ายปฏิทินจีนประจำปี 2564 ปี พ.ศ. 2565 มีผลงานออนแอร์เรื่อง มามี้ที่รัก ปี พ.ศ. 2566 เรื่อง สะใภ้สายสตรอง ปี พ.ศ. 2567 เรื่อง รักท่วมทุ่ง , ซีรี่ย์ชุด ดวงใจเทวพรหม ตอน ลออจันทร์ ซึ่งเป็นภาคต่อของละครชุด สุภาพบุรุษจุฑาเทพ ตอน คุณชายรัชชานนท์ เมื่อปี พ.ศ. 2556 และปี พ.ศ. 2568 ขึ้นแท่นพระเอกเต็มตัวเรื่องแรกในละครเย็นเรื่อง ผู้บ่าวสุดซ่าส์กะอีหล่าขาซิ่ง ร่วมแสดงในละครเรื่อง สายรักสายเลือด และ ซี่รีย์ "Only you เพียงเธอ"
ผลงานการแสดง .
ผลงานอื่นๆ / การประกวด.
พ.ศ. 2559
พ.ศ.2563
เอเชียนคัพ 2023 กลุ่มเอ

กลุ่มเอของเอเชียนคัพ 2023 จะจัดขึ้นตั้งแต่วันที่ 12 ถึง 22 มกราคม ค.ศ. 2024 กลุ่มนี้ประกอบไปด้วยจีน, เลบานอน, กาตาร์ (เจ้าภาพ) และทาจิกิสถาน
ทีม.
หมายเหตุ
<templatestyles src="Reflist/styles.css" />
นัด.
กาตาร์ พบ เลบานอน.
<section begin=A1 /><section end=A1 />
จีน พบ ทาจิกิสถาน.
<section begin=A2 /><section end=A2 />
เลบานอน พบ จีน.
<section begin=A3 /><section end=A3 />
ทาจิกิสถาน พบ กาตาร์.
<section begin=A4 /><section end=A4 />
กาตาร์ พบ จีน.
<section begin=A5 /><section end=A5 />
ทาจิกิสถาน พบ เลบานอน.
<section begin=A6 /><section end=A6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
ฟาโรห์แรเมซีสที่สิบ

วันขึ้นครองราชย์ของพระองค์ตรงกับเดือนที่ 1 แห่งฤดูหนาว วันที่ 27 ("1 prt 27") ปีที่ทรงครองราชย์สูงสุดคือ ปีที่ 3 ช่วงเวลาที่สูงสุดตามหลักฐานที่ปรากฏในรัชสมัยคือ "ปีที่ 3 เดือนที่ 2 ของฤดูน้ำหลาก วันที่ 2" หรืออาจเป็น "ปีที่ 3 เดือนที่ 4 (ไม่ปรากฏจำนวนวัน)"
เนื่องจากฟาโรห์รามเสสที่ 11 เสด็จขึ้นครองราชย์ในเดือนที่ 3 ของฤดูร้อน วันที่ 20 ("3 šmw 20") จึงเป็นไปตามโดยอัตโนมัติว่าฟาโรห์รามเสสที่ 10 จะต้องมีพระชนม์ชีพอยู่ในปีที่ 4 ซึ่งยังไม่ปรากฏหลักฐานตรวจสอบ ข้อสันนิษฐานดังกล่าวเป็นการนำเรื่องเกี่ยวกับดาราศาสตร์มาอธิบายโดยริชาร์ด ปาร์คเกอร์ว่าฟาโรห์รามเสสที่ 10 อาจจะทรงครองราชย์เป็นเวลา 9 ปี แต่ก็เหตุการณ์ช่วงเวลาที่เหลือก็ได้สูญหายไปตั้งแต่นั้นเป็นต้นมา ในทำนองเดียวกัน จารึกแห่งธีบส์ หมายเลข 1860 เอ ได้กล่าวถึงปีที่ 8 อันสมมติ แห่งการครองราชย์ของฟาโรห์รามเสสที่ 10 ซึ่งไม่ได้นำมาเป็นหลักฐานสนับสนุนอีกต่อไป
ไอแดน ด็อดสัน นักไอยยคุปต์วิทยาชาวอังกฤษได้เขียนไว้ในหนังสือปี ค.ศ. 2004 ว่า
ไม่ปรากฏหลักฐานใดที่บ่งชี้ความสัมพันธ์ระหว่างฟาโรห์พระองค์สุดท้ายอย่างฟาโรห์รามเสสที่ 9 , 10 และ 10 หากเป็นการสืบราชสันตติวงศ์แบบบิดา-บุตร พระนางติติ ซึ่งมีตำแหน่งเป็นพระราชธิดาแห่งกษัตริย์ พระมเหสีแห่งกษัตริย์ และพระราชมารดาแห่งกษัตริย์ ดูเหมือนจะ [เป็น] บุคคลที่เป็นได้ว่าจะทรงเป็นพระมเหสีในฟาโรห์รามเสสที่ 10 แต่ก็สามารถทราบข้อมูลอย่างอื่นได้
อย่างไรก็ตาม ข้อสมมติฐานของด็อดสันเกี่ยวกับตำแหน่งของพระนางติติก็ต้องถูกล้มล้างไป เนื่องจากมีการพิสูจน์ในปี ค.ศ. 2010 ว่า พระนางติติน่าจะเป็นสมเด็จพระราชินีของฟาโรห์แห่งราชวงศ์ที่ยี่สิบก่อนหน้าช่วงเวลาดังกล่าวแทน และพระองค์ถูกกล่าวถึงในบันทึกปาปิรุสแฮร์ริสที่เสียหายเป็นบางส่วนว่า พระองค์เป็นพระมเหสีของฟาโรห์รามเสสที่ 3 ดังที่ด็อดสันเองก็รับทราบ
ฟาโรห์รามเสสที่ 10 เป็นฟาโรห์ที่ปรากฏหลักฐานยืนยันน้อยมาก ในปีที่ 2 แห่งการครองราชย์ของพระองค์ได้ปรากฏในบันทึกปาปิรุสแห่งตูริน หมายเลข 1932 และ 1939 ในขณะที่ปีที่สาม 3 แห่งการครองราชย์ได้รับการบันทึกไว้ในบันทึกสุสานคนงานแห่งเดียร์ อัล-เมดินา ซึ่งบันทึกประจำวันดังกล่าวได้กล่าวถึงความเกียจคร้านโดยทั่วไปของคนงานในสุสาน อย่างน้อยส่วนหนึ่งก็เนื่องมาจากภัยคุกคามจากกลุ่มโจรชาวลิเบียในหุบเขากษัตริย์ โดยบันทึกว่าคนงานแห่งเดียร์ อัล-เมดินาได้ขาดงานในปีที่ 3 เดือนเพเรต (หรือ ฤดูหนาว) วันที่ 6, 9, 11, 12, 18, 21 และ 24 เพราะกลัว "ชาวทะเลทราย" (คือ ชาวลิเบียหรือเมชเวส) ซึ่งเห็นได้ชัดว่าได้ท่องไปในอียิปต์บนและธีบส์อย่างตามอำเภอใจ ส่วนหนึ่งเป็นภาพสะท้อนของการไหลเข้าของชาวลิเบียจำนวนมหาศาลสู่ภูมิภาคดินดอนสามเหลี่ยมปากแม่น้ำไนล์ตะวันตกของอียิปต์ล่างในช่วงเวลาดังกล่าว ฟาโรห์รามเสสที่ 10 ยังเป็นฟาโรห์แห่งราชอาณาจักรใหม่พระองค์สุดท้ายที่ปกครองนิวเบีย ซึ่งได้รับการยืนยันจากคำจารึกที่อานิบา
หลุมฝังศพ เควี 18 ของพระองค์ในหุบเขากษัตริย์ยังเสร็จไม่แล้วเสร็จ ซึ่งไม่แน่ใจว่าพระองค์ทรงเคยถูกฝังพระบรมศพไว้ที่นั่นหรือไม่ เนื่องจากไม่พบพระบรมศพหรือชิ้นส่วนของวัตถุที่ใช้ทำพระบรมศพภายในนั้น
ฟาโรห์แรเมซีสที่สิบเอ็ด

เป็นที่เชื่อกันว่า ฟาโรห์รามเสสที่ 11 ทรงปกครองถึงปีที่ 29 แห่งการครองราชย์ เนื่องจากปรากฏจารึกที่บันทึกว่านายพลและมหาปุโรหิตแห่งอามุนนามว่า พิอังค์ ได้เดินทางกลับไปที่เมืองธีบส์จากนิวเบียในเดือนที่ 3 แห่งเชมู วันที่ 23 หรืออีกเพียง 3 วันในการเริ่มต้นรัชสมัยปีที่ 29 ของฟาโรห์รามเสสที่ 11 และเป็นที่ทราบกันดีว่า พิอังค์ได้ดำเนินการทางทหารในบริเวณนิวเบียในช่วงปีที่ 28 ของรัชสมัย (หรือปีที่ 10 ของสมัยเวเฮม เมซุต) และจะเดินกลับอียิปต์ในปีถัดไป
สถานที่ฝังพระบรมศพ.
ในช่วงเวลาที่เกิดปัญหาในอียิปต์นั้น ฟาโรห์รามเสสที่ 11 เสด็จสวรรคตโดยไม่ทราบสาเหตุ ในขณะที่พระองค์มีหลุมฝังพระบรมศพที่เตรียมไว้สำหรับพระองค์เองในหุบเขาแห่งกษัตริย์ (เควี 4) ซึ่งยังคงสร้างไม่แล้วเสร็จและตกแต่งเพียงบางส่วน จึงทำให้ฝังพระบรมศพห่างจากเมืองธีบส์ ซึ่งอาจอยู่ใกล้เมมฟิสแทน อย่างไรก็ตาม หลุมฝังพระบรมศพของฟาโรห์ดังกล่าวมีลักษณะที่ไม่ธรรมดา เช่น เสาสี่เหลี่ยมสี่เสาในห้องฝังพระบรมศพ และปล่องฝังพระบรมศพตรงกลางที่ลึกมาก ยาวกว่า 30 ฟุต หรือ 10 เมตร ซึ่งบางทีอาจจะออกแบบเป็นเหมือนอุปกรณ์รักษาความปลอดภัยเพิ่มเติม เพื่อป้องกันการปล้นสุสาน ในช่วงราชวงศ์ที่ยี่สิบเอ็ดภายใต้การปกครองของมหาปุโรหิตแห่งธีบส์พระนามว่า พิเนดจ์เอมที่ 1 หลุมฝังพระบรมศพของฟาโรห์รามเสสที่ 11 ถูกใช้เป็นการแปรรูปวัตถุพิธีศพจากการฝังพระบรมศพของฮัตเชปซุต ทุตโมสที่ 3 และรวมถึงทุตโมสที่ 1 ด้วย หลุมฝังพระบรมศพของฟาโรห์รามเสสที่ 11 ได้เปิดอยู่แล้วตั้งแต่สมัยโบราณและถูกใช้เป็นที่อยู่อาศัยโดยกลุ่มคอปติก
เนื่องจาก ฟาโรห์รามเสสที่ 11 ทรงได้ถูกฝังพระบรมศพไว้ที่อียิปต์ล่าง และฟาโรห์สเมนเดสก็ทรงขึ้นเป็นฟาโรห์แห่งอียิปต์ตามธรรมเนียมที่รู้จักกันดีว่าผู้ที่ฝังพระบรมศพอดีตฟาโรห์จะได้รับพระราชบัลลังก์ เนื่องจากฟาโรห์สเมนเดสทรงฝังพระบรมศพฟาโรห์รามเสสที่ 11 จึงทำให้พระองค์ทรงขึ้นครองราชย์ได้อย่างถูกต้องตามกฏมณเฑียรบาล และทรงสถาปนราชวงศ์ที่ยี่สิบเอ็ดจากฐานอำนาจของพระองค์ที่ทานิส แม้ว่าพระองค์จะทรงไม่ได้ควบคุมอียิปต์กลางและอียิปต์บนก็ตาม ซึ่งขณะนั้นอยู่ภายใต้อำนาจของมหาปุโรหิตแห่งอามุนที่ธีบส์
เธอ ฟอร์ แคช สินเชื่อ..รักแลกเงิน

เธอ ฟอร์ แคช สินเชื่อ..รักแลกเงิน  เป็นภาพยนตร์ไทยแนวโรแมนติกดรามาในปี 2567 ที่ดัดแปลงมาจากภาพยนตร์เกาหลีเมื่อปี 2557 "แมนอินเลิฟ" ของฮัน ดง-อุก กำกับโดยวาสุเทพ เกตุเพ็ชร์ และเขียนบทโดยเมธัส ศิรินาวิน นำแสดงโดยวชิรวิชญ์ ชีวอารี และอุรัสยา เสปอร์บันด์ ภาพยนตร์เล่าเรื่องราวความรักระหว่างเจ้าหนี้และลูกหนี้
การผลิต.
การพัฒนา.
ในวันที่ 22 พฤศจิกายน 2565 จีเอ็มเอ็มทีวีได้จัดงาน GMMTV 2023 : Diversely Yours ณ ยูเนี่ยน ฮอลล์ ชั้น 6 ศูนย์การค้ายูเนี่ยน มอลล์ ภายในงานมีการเปิดตัวภาพยนตร์หนึ่งเรื่องคือ "The Interest ผ่อนรักนอกระบบ" พร้อมกับมีการเผยแพร่ตัวอย่างสั้น ๆ และใบปิดภาพยนตร์ ซึ่งกำกับโดยวาสุเทพ เกตุเพ็ชร์ อำนวยการสร้างโดยภาพดีทวีสุข และนำแสดงโดยวชิรวิชญ์ ชีวอารี และอุรัสยา เสปอร์บันด์ ต่อมาในวันที่ 17 ตุลาคม 2566 มีการจัดงาน GMMTV 2024 Up & Above Part 1 และได้เผยแพร่ตัวอย่างและใบปิดภาพยนตร์อีกครั้ง
ในวันที่ 12 มีนาคม 2567 มีการเผยแพร่ตัวอย่างพร้อมกับเปลี่ยนชื่อภาพยนตร์เป็น "เธอ ฟอร์ แคช สินเชื่อ..รักแลกเงิน" และประกาศวันออกฉายในวันที่ 25 เมษายน 2567
การถ่ายทำ.
การถ่ายทำส่วนใหญ่เกิดขึ้นในเมืองพัทยา จังหวัดชลบุรี ซึ่งวาสุเทพมองว่าเมืองพัทยามีความหลากหลายและสอดคล้องกับอัตลักษณ์ของตัวละคร ทำให้เขาตัดสินใจเลือกเมืองนี้มาเป็นฉากหลังของภาพยนตร์
เพลงประกอบ.
"เธอ ฟอร์ แคช สินเชื่อ..รักแลกเงิน" มีเพลงประกอบหนึ่งเพลงคือ "นะหน้าทอง" ของภูวศิษฐ์ อนันต์พรสิริ ถูกนำมาร้องใหม่โดยวชิรวิชญ์ ชีวอารี ซึ่งเขาแสดงเป็นตัวละครหลักของเรื่อง
การฉาย.
"เธอ ฟอร์ แคช สินเชื่อ..รักแลกเงิน" ฉายรอบปฐมทัศน์เมื่อวันที่ 22 เมษายน 2567 ที่ลานอินฟินิซิตี้ ฮอลล์ ชั้น 5 พารากอนซีนีเพล็กซ์ สยามพารากอน และฉายรอบทั่วไปในโรงภาพยนตร์เมื่อวันที่ 25 เมษายน 2567 หลังออกฉาย 4 วัน ภาพยนตร์ทำรายได้ 9.6 ล้านบาท และทำรายได้รวม 19.1 ล้านบาท
ในต่างประเทศ "เธอ ฟอร์ แคช สินเชื่อ..รักแลกเงิน" ได้รับเลือกจากกรมส่งเสริมการค้าระหว่างประเทศ กระทรวงพาณิชย์ ร่วมกับสถานทูตไทย ณ กรุงปารีส ให้เป็นหนึ่งในภาพยนตร์ไทยที่ออกฉายรอบพิเศษภายในงาน Thai Movie Day ณ กรุงปารีส ประเทศฝรั่งเศส เมื่อวันที่ 27 พฤษภาคม 2567 ที่โรงภาพยนตร์ปุบลิซิส
การตอบรับ.
"เธอ ฟอร์ แคช สินเชื่อ..รักแลกเงิน" ได้รับคำวิจารณ์เชิงบวกโดยทั่วไป "สปริงนิวส์" ชื่นชมการนำเสนอปัญหาต่าง ๆ ที่มีอยู่ในประเทศไทย โดยระบุว่า "...หนังทำได้ดีในแง่การตีแผ่ปมปัญหาเรื่องหนี้นอกระบบ การพนัน ความดำมืดของวงการใต้ดิน เล่ห์เหลี่ยมของมนุษย์ รวมถึงความอับจนของคนชายขอบ และจิกกัดเสียดสีสังคม" เช่นเดียวกับ "ผู้จัดการออนไลน์" ที่ยกย่องเกี่ยวกับการถ่ายทอดเรื่องราว ซึ่งแสดงให้เห็นถึงความเหลื่อมล้ำทางสังคมที่ "ชวนคิดอยู่ไม่น้อย" "แนวหน้า" ให้คะแนนภาพยนตร์ 8/10 โดยมองว่าการผลิต การตัดต่อ บทภาพยนตร์ นักแสดง และเพลงประกอบ ทำออกมา "ดูลงตัว ดูสนุก" ในขณะที่ มโน วนเวฬุสิต จาก "แบไต๋" ให้คะแนนภาพยนตร์ 6.3/10 โดยระบุว่า บทภาพยนตร์มีการปรับให้เข้ากับบริบทไทย ทำให้เข้าใจได้ง่าย และเหมาะกับการขายซอฟต์พาวเวอร์ ทั้งอัลคาซาร์ มวยไทย และการแสดงช้างที่สวนนงนุช แต่เขาติเตียนว่าภาพยนตร์ใช้เวลาเล่าเรื่องไม่คุ้มค่าและความสัมพันธ์ของตัวละครยังทำได้ไม่ดีเท่าเวอร์ชันไต้หวัน ถึงกระนั้นเขาก็ชื่นชมการแสดงของวชิรวิชญ์และอุรัสยา "เอ-ไทม์ มีเดีย" ชื่นชมเกี่ยวกับการนำเสนอ การผลิต และความเข้ากันของนักแสดงนำ แต่มองว่าภาพยนตร์ควร "เล่าให้กระชับกว่านี้"
ฟาโรห์ทาเคลอตที่สาม

ผู้สืบทอดพระราชบัลลังก์.
ฟาโรห์ทาเคลอตที่ 3 เป็นพระสวามีของพระนางอิร์ทิอูบาสต์ ซึ่งการบันทึกเกี่ยวกับพระองค์ว่า "ในฐานะพระราชธิดาของกษัตริย์บนโลงพระศพของพระราชโอรสของพระองค์ โอซอร์คอน จี"" และอีกพระองค์ พระนางอิร์ทิอูบาสต์ ("บี") ดูเหมือนจะเป็นพระราชธิดาของกษัตริย์ แต่ในที่สุด ฟาโรห์รุดอามุนกลับทรงขึ้นมาปกครองครองต่อจากพระองค์ ซึ่งเป็นพระอนุชาและเป็นพระราชโอรสอีกพระองค์ของฟาโรห์โอซอร์คอนที่ 3 แทนที่จะเป็นพระราชโอรสพระองค์ใดพระองค์หนึ่งใน 3 พระองค์ที่รู้จัก คือ เจ้าชาย/มหาปุโรหิตโอซฮร์คอน เอฟ, เจ้าชายอิเทสอามุน ผู้ซึ่งปรากฏบนจารึกของอังค์เฟนมุต ซึ่งเป็นพระราชนัดดาของพระองค์ในห้องสมุดกลางครอยดอน และสุดท้ายคือ ประกาศกแห่งอามุนขั้นที่สอง นามว่า ดเจดพทาห์เอฟอังค์ ดี ซึ่งปรากกฏร่วมในรูปสลักทือบิงเงิน หมายเลข 1734 และในจารึก ซีจี 41006 ของพระราชปนัดดาพระองค์โตของพระองค์นามว่า นัคต์บาสเทรู จากหลักฐานทั้งหมดนี้ชี้ให้เห็นว่า ฟาโรห์ทาเคลอตที่ 3 ทรงต้องมีพระชนมพรรษามากแล้วและยืนกว่าพระราชโอรสทั้งสามพระองค์ ซึ่งเป็นเรื่องปกติที่พระเชษฐาของกษัตริย์จะทรงขึ้นครองพระราชบัลลังก์ หากกษัตริย์ยังมีพระราชโอรสที่ยังทรงมีพระชนม์ชีพอยู่ โดยตามประเพณีดั้งเดิมของชาวอียิปต์กำหนดให้พระราชโอรสของกษัตริย์สืบต่อจากพระราชบิดาโดยตรง
อิทธิฤทธิ์ สิงหรัตน์

อิทธิฤทธิ์ สิงหรัตน์ มีชื่อเล่นว่า "อ๊อด" เป็นนักแสดงชายชาวไทย 
อิทธิฤทธิ์ หรือ อ๊อด นักแสดงอาวุโสชาวไทยที่มีชื่อเสียง เป็นที่รู้จักมากจากละครจักร ๆ วงศ์ ๆ และละครของค่าย กันตนา ยุคเดียวกับ "เจน นาทภูมิ", "สันติ รังสรรค์", มีลักษณะโดดเด่นคือไว้หนวดและมักรับบทเป็นตัวร้าย มีผลงานการแสดงละครและภาพยนตร์หลายเรื่อง อาทิ "เจ้าหญิงนกกระจาบ" 2525 ทาง ช่อง 7 เป็นต้น โดยมีผลงานที่สร้างชื่อคือภาพยนตร์หลายภาคอย่าง "บ้านผีปอบ" ปี 2532
บูพิวาเคน

บูพิวาเคน หรือ บิวพิวาเคน (อักษรโรมัน: Bupivacaine) หรือชื่อการค้าเช่น มาร์เคน (Marcaine) เป็นยาระงับความรู้สึกเฉพาะที่ ในการใช้เพื่อบล็อกเส้นประสาท จะฉีดบูพิวาเคนเข้าไปยังเส้นประสาทที่เลี้ยงบริเวณนั้น หรือเข้าไปยังพื้นที่อีพิดูรอล ซึ่งเรียกว่าแารบล็อกอีพิดูรอล บิวพิวาเคนมีผลิตในรูปผสมกับอีพิเนฟรินเล็กน้อยเพื่อเพิ่มระยะเวลาออกฤทธิ์ ระยะเวลาเริ่มออกฤทธิ์ของยาอยู่ที่ไม่เกิน 15 นาที และออกฤทธิ์ไอ้ยาวนาน 2 ถึง 8 ชั่วโมง
ผลข้างเคียงที่มีได้ ได้แก่ความง่วงซึม, กล้ามเนื้อกระตุก, หูอื้อ, การมองเห็นเปลี่ยน, ความดันเลือดต่ำ และการเต้นหัวใจผิดจังหวะ มีข้อกังวลอยู่ว่าการฉีดยานี้เข้าข้อต่อจะทำให้เกิดปัญหากับกระดูกอ่อน บูพิวาเคนจัดเป็นยาชาเฉพาะที่กลุ่มอามัยด์
บูพิวาเคนค้นพบครั้งแรกในปี 1957 และเป็นหนึ่งในรายชื่อรายการยาหลักขององค์การอนามัยโลก รวมถึงยังมีใช้เป็นยาทั่วไป
ในทางการแพทย์ บูพิวาเคนนั้นมีข้อบ่งใช้สำหรับฉีดระงับความรู้สึกเฉพาะที่, บล็อกเส้นประสาทเพอริเฟอรอล, บล็อกเส้นประสาทซิมพาเธติก และบล็อกแบบอีพิดูรอลกับคอดอล (caudal) บางครั้งอาจใช้ร่วมกันอีพิเนฟรีนเพื่อป้องกันการดูดซึมเข้าระบบร่างกาย และช่วยเพิ่มระยะเวลาออกฤทธิ์ได้ สูตรยาแบบ 0.75% (เข้มข้นสูงสุด) นั้นมีไว้ใช้ในการบล็อกแบบเรโทรบัลบาร์ บูพิวาเคนถือเป็นยาชาเฉพาะที่ที่ใช้มากที่สุดในการระงับความรู้สึกทางอีพิดูรอลขณะทำการคลอด เช่นเดียวกับการควมคุมความปวดหลังการผ่าตัด บูพิวาเคนสูตรลิโพโซมอล (Liposomal formulations) หรือจำหน่ายในชื่อ EXPAREL มีรายงานว่ามีประสิทธิภาพมากกว่าในการบรรเทาปวดเมื่อเทียบกับสารละลายบูพิวาเคนเปล่า ๆ
การ์โล บูโอนาปาร์เต

การ์โล มารีอา บูโอนาปาร์เต  หรือชื่อภาษาฝรั่งเศสคือ ชาร์ล-มารี โบนาปาร์ต  เป็นนักกฎหมายและนักการทูตชาวคอร์ซิกา เขาเป็นบิดาของจักรพรรดินโปเลียนที่ 1 และเป็นปู่ของจักรพรรดินโปเลียนที่ 3
ประวัติ.
การ์โล บูโอนาปาร์เต เกิดเมื่อปี 1746 ที่เกาะคอร์ซิกา ในสมัยที่เป็นส่วนหนึ่งของสาธารณรัฐเจโนวา การ์โลเป็นบุตรของนายจูเซปเป มารีอา บูโอนาปาร์เต  นักการเมืองชาวคอร์ซิกา
ในปี 1764 การ์โลวัยสิบแปดปีสมรสกับหญิงสูงศักดิ์ชาวคอร์ซิกานามว่ามารีอา เลตีเซีย ราโมลีโน วัยสิบสี่ปี ทั้งคู่มีบุตรด้วยกันแปดคนตามลำดับดังนี้
ฟาโรห์รุดอามุน

พระราชประวัติ.
พระองค์เป็นพระราชโอรสพระองค์เล็กของฟาโรห์โอซอร์คอนที่ 3 และเป็นพระอนุชาของฟาโรห์ทาเคลอตที่ 3 พระองค์เป็นฟาโรห์ที่ปรากฏหลักฐานยืนยันน้อยของราชวงศ์นี้ ตามที่เคนเนธ คิทเชน ผู้ที่เสนอว่าพระองค์ทรงครองราชย์อยู่เป็นระยะเวลาอันสั้น ประมาณสองถึงสามปี เนื่องจากปรากฏเอกสารร่วมสมัยไม่กี่ฉบับที่เกี่ยวข้องกับพระองค์ รวมถึงงานตกแต่งเล็กน้อยในวิหารแห่งโอซิริส เฮกาดเจต บล็อกหินหลายก้อนจากเมดิเนต ฮาบู และแจกัน ในช่วงไม่กี่ปีที่ผ่านมา มีการค้นพบชิ้นส่วนรูปปั้นเคลือบดินเผาสองชิ้นที่ปรากฏพระนาม รุดอามุน จากเฮอร์โมโพลิส การค้นพบครั้งล่าสุดดังกล่าวชี้ให้เห็นว่าฟาโรห์รุดอามุนทรงสามารถรักษาเอกภาพของราชอาณาจักรขนาดใหญ่ของพระราชบิดาในอียิปต์บนได้ ตั้งแต่เมืองเฮราคลีโอโพลิส มักนาไปจนถึงธีบส์เป็นอย่างน้อยในช่วงรัชสมัยสั้นๆ ของพระองค์
นักไอยคุปต์วิทยาบางคน เช่น เดวิด แอสตัน ได้โต้แย้งว่า ฟาโรห์รุดอามุนเป็นมีปรากฏหลักฐานในปีที่ 19 แห่งการครองราชย์ของฟาโรห์ไม่ทราบพระนาม ซึ่งค้นพบที่วาดิ กาซุสอย่างไรก็ตาม หลักฐานใหม่เกี่ยวกับภาพวาดที่วาด กาซุสที่ตีพิมพ์โดยคลอส เจอร์แมนในปี ค.ศ. 2006 ได้ตีพิมพ์ว่าเป็นภาพวาดในช่วงสมัยราชวงศ์ที่ยี่สิบห้าของชาวนิวเบียทั้งหมด (แทนที่จะเป็นสมัยการปกครองของชาวลิเบีย) และแสดงให้เห็นว่าภาพวาดเหล่านั้นเกี่ยวข้องกับอเมนอิร์ดิสที่ 1 และเชปเอนอูเพตที่ 2 โดยอ้างอิงจากการอ่านตัวอักษรโบราณ และหลักฐานอื่นๆ ที่คาร์นัก ซึ่งน่าจะไม่เกี่ยวข้องกับเชปเอนอูเพตที่ 1 ซึ่งมีเชื้อสายของชาวลิเบียและอเมนอิร์ดิสที่ 1 ซึ่งเป็นชาวนิวเบีย เจอร์แมนได้ตั้งข้อสังเกตว่าไม่ปรากฏหลักฐานสำคัญจากวิหารแห่งโอซิริส เฮกาดเจต หรือที่คาร์นักที่แสดงภาพเชปเอนอูเพตที่ 1 ที่เกี่ยวข้องกับอเมนอิร์ดิสที่ 1 ซึ่งเป็นพระราชธิดาของฟาโรห์ปิเย อีกข้อสังเกตหนึ่งที่ผู้ปกครองที่กล่าวถึงปีที่ 19 บนหลักฐานที่ค้นพบในวาดิ กาซุส คือ ฟาโรห์โชเชงค์ที่ 7 ซึ่งทรงเป็นผู้ปกครองคนที่ยังทราบข้อมูลเพียงเล็กน้อย ถูกเสนอโดย จี. โบรคแมน ในบันทึกระดับแม่น้ำไนล์หมายเลข 3 ซึ่งลงช่วงเวลาในปีที่ 5 แห่งการครองราชย์ของฟาโรห์จากธีบส์หลังรัชสมัยของฟาโรห์โอซอร์คอนที่ 3 อย่างไรก็ตาม มีข้อกังขาอย่างมากในหมู่นักวิชาการว่า บันทึกระดับแม่น้ำไนล์หมายเลข 3 ปรากฏพระนามที่น่าจะเป็นพระนามโชเชงค์มากกว่าทาเคลอตหรือไม่ ฌอร์ฌ เลอแยง ผู้ซึ่งมีโอกาสศึกษาบันทึกระดับแม่น้ำไนล์เป็นครั้งแรกในปี ค.ศ. 1898 เลอแยงก็ไม่ได้อ่านเป็นพระนามใด ๆ ในบันทึกดังกล่าว เนื่องจากหินได้สึกกร่อนไปมากแล้ว ก้อนหินอยู่ในสภาพที่แย่ยิ่งกว่าเดิมเมื่อฟ็อน เบ็คเคอราธได้ตรวจสอบในปี ค.ศ. 1953 และสันนิษฐานว่าร่องรอยที่หลงเหลืออยู่ในบันทึกระดับแม่น้ำไนล์หมายเลข 3 ไดอ้างถึงฟาโรห์โชเชงค์แทนที่จะเป็นฟาโรห์ทาเคลอต
ไม่นานหลังจากฟาโรห์รุดอามุนเสด็จสวรรคต ราชอาณาจักรของพระองค์ก็แยกออกเป็นเขตปกครองเล็กๆ หลายแห่งอย่างรวดเร็วภายใต้การควบคุมของผู้ปกครองท้องถิ่นต่างๆ เช่น เพฟทจาอูบาสต์ที่เฮราคลีโอโพลิส มักนา, นิมลอตที่เฮอร์โมโพลิส และอินิที่ธีบส์ โดยเพฟทจาอูบาสต์ได้อภิเษกสมรสแต่งงานกับเจ้าหญิงอิร์บาสต์อูดจาเนฟู ซึ่งเป็นพระราชธิดาของฟาโรห์รุดอามุน ดังนั้นจึงเป็นพระชามาดาของฟาโรห์รุดอามุน ไม่ทรายเกี่ยวกับสถานที่ฝังพระบรมศพสุดท้ายของพระองค์ ข้อมูลร่วมสมัยที่หลงเหลือจากรัชสมัยของพระองค์ชี้ให้เห็นว่าพระองค์ทรงครองราชย์เป็นระยะเวลาสั้น ๆ
สมดุลสีขาว

สมดุลสีขาว (white balance) หรือ สมดุลสี (color balance) คือการปรับสมดุลของอุณหภูมิสีในกล้องดิจิทัล ทำให้ตอนที่ถ่ายภาพวัตถุที่เป็นสีขาวเช่นกระดาษหรือผนัง สีจะไม่ออกไปทางสีแดงหรือน้ำเงิน
โดยหลักแล้วเป็นการแก้ไขเพื่อให้ได้โทนสีที่ต้องการภายใต้แหล่งกำเนิดแสงที่มีการไล่สีต่าง ๆ กันไป โดยมากมักจะทำโดยปรับสมดุลระหว่างสีแดงและสีฟ้าอ่อน
ภาพรวม.
สำหรับกล้องถ่ายภาพที่สามารถถ่ายได้ภาพถ่ายตามสีในอุดมคติได้นั้นควรจะสามารถบันทึกภาพตามสเปกตรัมพลังงานของแสงในฉากตามที่ปรากฏจริง อย่างไรก็ตาม ในสถานการณ์ที่ต่างกันไป เช่น ภายใต้ แหล่งกำเนิดแสงสีแดง (อุณหภูมิสีต่ำ) เช่นหลอดไส้ร้อนแบบธรรมดา หรือภายใต้แหล่งกำเนิดแสงสีน้ำเงิน (อุณหภูมิสีสูง) เช่น หลอดฟลูออเรสเซนต์ ตาของมนุษย์อาจเกิดการปรับแก้ชดเชยเพื่อให้มองค่อนไปทางสีแดงหรือน้ำเงินมากขึ้น ตามแหล่งกำเนิดแสง ให้มองเห็นได้ดูเป็นธรรมชาติ
ดังนั้นแล้ว แม้ว่าจะสามารถถ่ายภาพสีในอุดมคติได้ แต่ภาพถ่ายก็จะไม่ใช่ภาพถ่ายที่เป็นธรรมชาติ เนื่องจากอิทธิพลของแหล่งกำเนิดแสง การปรับนี้คือสิ่งที่เรียกว่าการปรับสมดุลแสงขาว โดยหลักแล้วทำเพื่อปรับให้วัตถุที่ควรจะไม่มีสีเลยออกมาเป็นสีขาว–เทา–ดำ ภายใต้แสงที่ต่างกันไป อย่างไรก็ตาม ในบางกรณีเช่นการถ่ายภาพภายใต้แสงอาทิตย์ยามใกล้ตกดินนั้นอาจจะตั้งใจให้สีออกแดงโดยความตั้งใจของผู้ถ่ายเอง จึงไม่มีความหมายที่จะปรับสมดุลแสงขาวอย่างสมบูรณ์ในกรณีนี้
สำหรับในกรณีของการถ่ายภาพด้วยเกลือเงิน ฟิล์มสีธรรมดาได้รับการพัฒนาโดยมีการกำหนดมาตรฐานและปรับแต่งเพื่อให้ภาพถ่ายที่ถ่ายภายใต้แสงแดด (เวลากลางวัน) ดูเป็นธรรมชาติ หากใช้ฟิล์มนี้แล้วไปถ่ายภาพวัตถุภายใต้แสงฟลูออเรสเซนต์ สีอาจจะออกเป็นสีเขียวและดูไม่เป็นธรรมชาติได้ นอกจากนี้ หากไปถ่ายภาพวัตถุที่มีแสงจากหลอดไส้ สีก็อาจดูไม่เป็นธรรมชาติ วัสดุการถ่ายภาพที่ละเอียดอ่อน เช่น ฟิล์มรีเวอร์แซล อาจถูกปรับด้วยฟิลเตอร์ในสภาพอากาศที่ครึ้มฟ้ามีเมฆมากหรือในตอนเช้าตรู่
กล้องดิจิทัลก็ไวต่อสมดุลสีขาวเช่นกัน ดังนั้น กล้องดิจิทัลทั้งหมดจึงมีฟังก์ชันการปรับสมดุลสีขาวแบบอัตโนมัติหรือแบบปรับเอง
สำหรับภาพเคลื่อนไหว เช่นในกล้องวิดีโอ เองก็เช่นเดียวกัน แต่ในกรณีของภาพเคลื่อนไหวจะต้องปรับแก้อย่างต่อเนื่อง ซึ่งเห็นได้ชัดเป็นพิเศษในการถ่ายภาพแบบเฟรมต่อเฟรม แต่เป็นการยากที่จะดูว่าค่าแสงผันแปรระหว่างฉากในระยะเวลาสั้น ๆ หรือไม่ ดังนั้นควรตั้งให้ปรับแก้แบบคงที่แทนที่จะตั้งให้ปรับอัตโนมัติ
เมื่อบันทึกหรือแพร่ภาพสดด้วยกล้องวิดีโอตั้งแต่ 2 ตัวขึ้นไป หากสมดุลแสงขาวระหว่างกล้องไม่เท่ากัน จะเห็นภาพที่มีอุณหภูมิสีต่างกันเมื่อสลับภาพไปมา ทำให้ได้ภาพที่ไม่น่าดู จึงควรปรับสมดุลสีขาวให้ดี นอกจากนี้ หากดูฟุตเทจของรายการโทรทัศน์อย่างละเอียด อาจพบว่าความสมดุลเปลี่ยนไปเมื่อเข้ามาจากภายนอกสู่ภายในอาคาร หรือเมื่อแหล่งกำเนิดแสงเปลี่ยนจากหลอดไส้เป็นหลอดฟลูออเรสเซนต์
ฟาโรห์อีนี

การระบุตัวตน.
การเสนอพระนาม เมนเคเปอร์เร ของฌ็อง อียอย็อต ให้เป็นพระนามครองราชย์ของกษัตริย์อีนี ซึ่งขึ้นอยู่กับการตรวจสอบร่องรอยที่ยังหลงเหลืออยู่ของพระนามกษัตริย์พระองค์นี้ในจารึกแห่งลูฟวร์ ซึ่งโยโยตเชื่อว่าสอดคล้องกับกษัตริย์พระนามว่า อีนี มากกว่าผู้ปกครองจากราชวงศ์ที่ยี่สิบห้าแห่งนิวเบียพระนามว่า พิ(อังค์)อิ หรือ ปิเย ข้อโต้แย้งของโยโยตกลายเป็นที่ยอมรับในปัจจุบันโดยนักไอยคุปต์วิทยาแทบทุกคน รวมทั้งเยือร์เกิน ฟ็อน เบ็คเคอราธในหนังสือเกี่ยวกับพระนามของฟาโรห์แห่งอียิปต์ในปี ค.ศ. 1999
ก่อนหน้านี้มีการเสนอว่า พระนาม เมนเคเปอร์เร เป็นพระนามครองราชย์หรือพระนามของฟาโรห์ปิเย แต่ข้อเสนอดังกล่าวได้ถูกล้มล้างโดยข้อเท็จจริงที่ว่ากษัตริย์ชาวนิวเบียเป็นที่ทราบกันดีว่าทรงใช้พระนามครองราชย์อื่นอีกสองพระนามในช่วงพระชนม์ชีพของพระองค์ คือ อูซิมาเร และ สเนเฟอร์เร นอกเหนือจากนี้ กษัตริย์อีนีทรงเป็นเพียงผู้ปกครองท้องถิ่นของธีบส์ ซึ่งปกครองอียิปต์พร้อมกับเพฟทจาอูบาสต์แห่งเฮราคลีโอโพลิส และนิมลอตแห่งเฮอร์โมโพลิส กษัตริย์อีนีอาจจะทรงถูกปลดจากพระราชบัลลังก์ในช่วงการรุกรานอียิปต์ในปีที่ 20 ของกษัตริย์ปิเย เนื่องจากพระองค์ไม่ปรากฏในช่วงปีที่ 21 บนจารึกชัยชนะแห่งเกเบล บาร์กัล แต่สมมติฐานดังกล่าวยังคงได้รับยืนยัน เพราะฟาโรห์ปิเยอาจจะทรงอนุญาตให้กษัตริย์อีนียังคงทรงมีพระราชอำนาจในฐานะผู้ปกครองแห่งธีบส์ ซึ่งในกรณีนี้กษัตริย์อีนีน่าจะทรงเป็นข้าหลวงของราชวงศ์ที่ยี่สิบห้าของชาวนิวเบียในธีบส์ ซึ่งทำให้เกิดผลหระทบดังกล่าวรวมถึงพระนามของพระราชธิดาของกษัตริย์อีนี พระนามว่า มุตอิร์ดิส (ทีที 410) และจารึกแห่งลูฟวร์ ซี 100 ซึ่งเค็นเน็ธ คิตเช่นได้กำหนดช่วงเวลาของจารึกให้อยู่ในช่วงต้นราชวงศ์ยี่สิบห้าของชาวนิวเบีย อย่างไรก็ตาม คาร์ทูชพระนามของกษัตริย์อีนีทั้งสามอันบนจารึกแห่งลูฟวร์ ซี 100 ของพระองค์ได้ถูกลบและรูปสลักพระองค์ได้รับความเสียหายบางส่วน ซึ่งอาจจะหมายความว่า ฟาโรห์ซาบากา ผู้ซึ่งสืบทอดพระราชบัลลังก์ต่อจากฟาโรห์ปิเย ได้ทรงถอดกษัตริย์อีนีออกจากพระราชอำนาจและดำเนินการสร้างการประณามความทรงจำต่ออนุสาวรีย์ของพระองค์ ซึ่งแสดงให้เห็นถึงมุมมองที่ว่า ภาพสลัก หมาลเลขที่ 11 ได้ถูกแกะสลักไม่นานก่อนที่จะมีการก่อตั้งการปกครองของราชอาณาจักรคุชอย่างเต็มรูปแบบเหนืออียิปต์โดยฟาโรห์ซาบากา ซึ่งทรงจะไม่ยอมให้มีผู้ปกครองอียิปต์พื้นเมืองในเมืองสำคัญอย่างธีบส์ โดยทรงเกรงว่าจะเป็นภัยคุกคามต่อผู้มีอำนาจของราชวงศ์ที่ยี่สิบห้าของนิวเบีย
มิกาซะ (จังหวัดฮกไกโด)

มิกาซะ  เป็นนครขนาดเล็กที่ตั้งอยู่ในกิ่งจังหวัดโซราจิ จังหวัดฮกไกโด ประเทศญี่ปุ่น มีขนาดพื้นที่ทั้งสิ้น 302.52 ตารางกิโลเมตร มีจำนวนประชากร ณ วันที่ 30 เมษายน ค.ศ. 2023 ประมาณ 7,614 คน มิกาซะมีภูเขาล้อมรอบสามด้าน และมีทะเลสาบเขื่อนคัตสึราซาวะตั้งอยู่ทางตะวันออก
ประวัติศาสตร์.
เมืองมิกาซะเป็นหนึ่งในแหล่งกำเนิดอุตสาหกรรมเหมืองแร่และรถไฟในฮกไกโด แม้ว่าในอดีตจะเจริญรุ่งเรืองจากถ่านหินที่มีอยู่มากมายตามธรรมชาติ แต่ต่อมาเหมืองส่วนใหญ่ถูกปิดตัวลง ซึ่งทำให้จำนวนประชากรในเมืองลดลงอย่างรวดเร็ว
ที่เมืองมิกาซะมีการเก็บตัวอย่างซากดึกดำบรรพ์จำนวนหนึ่ง โดยเฉพาะแอมโมไนต์และสัตว์เลื้อยคลานทะเลยุคก่อนประวัติศาสตร์ "Yezosaurus mikasaensis" ซึ่งทั้งสองนี้สามารถเข้าชมได้ที่พิพิธภัณฑ์ประวัติศาสตร์ทางธรรมชาติของเมือง
การขนส่ง.
ทางด่วนฮกไกโดตัดผ่านฝั่งตะวันตกของเมือง เชื่อมต่อด้วยทางแยกต่างระดับมิกาซะ ไม่มีรถไฟให้บริการ
เศรษฐกิจ.
ผลิตภัณฑ์ทางการเกษตรที่โดดเด่นในท้องถิ่น ได้แก่ แตงโม แตงไทย แตงกวา พลัม และไวน์
วัฒนธรรม.
มาสคอต.
มาสคอตของเมืองมิกาซะคือ รีวจัง  เป็นไดโนเสาร์สีเหลืองอายุ 84 ล้านปี
หอดูดาวกาลาร์อัลโต

หอดูดาวกาลาร์อัลโต  เป็นหอดูดาวในจังหวัดอัลเมริอา แคว้นอันดาลูซิอาของประเทศสเปน ตั้งอยู่ที่ระดับความสูง 2,168 เมตร บนเขากาลาร์อัลโตในทิวเขาซิเอร์ราเดโลสฟิลาเบรส มีอีกชื่อเรียกว่า ศูนย์ดาราศาสตร์สเปนในอันดาลูซิอา  ก่อตั้งในปี 1973
กล้องโทรทรรศน์ขนาด 3.5 เมตรของหอดูดาวแห่งนี้มีรูรับแสงกว้างที่สุดในบรรดากล้องโทรทรรศน์เชิงแสงบนแผ่นดินใหญ่ของยุโรป (แม้ว่าจะมีกล้องโทรทรรศน์ขนาดใหญ่กว่าที่นี้อยู่ที่หอดูดาวโรเกเดโลสมูชาโชสบนเกาะลาปัลมาในแคว้นกานาเรียส ซึ่งเป็นเกาะโพ้นทะเลของสเปนใกล้ทวีปแอฟริกา)
กล้องโทรทรรศน์ขนาด 1.5 ม. ที่นี่เป็นของหอดูดาวแห่งชาติสเปน
ดาวเคราะห์น้อย 189202 กาลาร์อัลโต ซึ่งค้นพบในปี 2003 โดยเฟลิคส์ ฮอร์มูท ได้รับการตั้งชื่อตามชื่อของหอดูดาวแห่งนี้
ฟาโรห์เทฟนัคต์

ฟาโรห์เทฟนัคต์ที่ 1 ทรงไม่ได้ปรากฏอยู่ในบันทึกของแมนิโธ บางทีอาจจะเป็นการเขียนโดยย่อของหนังสือ"แอกิปเทียกา" หรือบางทีอาจจะเป็นเพราะมองฟาโรห์เทฟนัคต์ที่ 1 ว่าทรงเป็นผู้แย่งชิงพระราชบัลลังก์
ฟาโรห์เทฟนัคต์ที่ 2

พระราชประวัติ.
ส่วนใหญ่ทราบข้อมูลเกี่ยวกับเทฟนัคต์ที่ 2 จากหนังสือ"แอกิปเทียกา"ของแมนิโธ ซึ่งพระองค์ทรงมีพระนามว่า "สเตฟินาเตส" จากงานเขียนของแมนิโธ เซ็กตุส จูลิอุส แอฟริกานุส ได้ให้ฟาโรห์สเตฟินาเตสเป็นผู้สถาปนาราชวงศ์ที่ยี่สิบหก ในขณะที่ยูเซบิอุส นักประวัติศาสตร์อีกคนหนึ่งได้จัดวางตำแหน่งให้ อัมเมริส "ชาวนิวเบีย" ไว้ก่อนหน้าพระองค์ ในทั้งสองกรณี นักประวัติศาสตร์ทั้งสองระบุว่าฟาโรห์สเตฟินาเตสทรงครองราชย์ยาวนานถึง 7 ปี
ในปี ค.ศ. 1917 ฟลินเดอร์ส เพตรี ได้เป็นคนแรกที่ได้โต้แย้งว่า "สเตฟินาเตส" น่าจะเป็นภาษากรีกโบราณที่ใช้แทนพระนาม เทฟนัคต์ ในภาษาอียิปต์ และเป็นครั้งแรกที่เรียกผู้ปกครองพระองค์นี้ว่า "เทฟนัคต์ที่ 2" เพื่อแยกแยะพระองค์ด้วยจากผู้ปกครองที่มีพระนามเดียวกัน โดยผู้ปกครองคนดังกล่าวมีฐานะเป็น"ประมุขผู้ยิ่งใหญ่แห่งตะวันตก" ผู้ซึ่งเมื่อหลายทศวรรษก่อนหน้าได้มีการปะทะกันกับฟาโรห์ปิเยจากราชวงศ์ที่ยี่สิบห้าแห่งคุช และต่อมาได้ขึ้นเป็นฟาโรห์ทรงพระนามว่า เชปเซสเร เทฟนัคต์ (ที่ 1) ซึ่งทรงเป็นผู้สถาปนาราชวงศ์ที่ยี่สิบสี่แห่งซาอิสที่ขึ้นมาปกครองในระยะเวลาสั้นๆ
เค็นเน็ธ คิตเช่นได้ตั้งสมมติฐานว่า ฟาโรห์เทฟนัคต์ที่ 2 อาจจะเป็นพระญาติของฟาโรห์บาเคนราเนฟ ซึ่งเป็นพระราชโอรสและผู้สืบทอดพระราชบัลลังก์ของฟาโรห์เทฟนัคต์ที่ 1 ซึ่งอาจจะทรงถูกสังหารโดยฟาโรห์เซบิตกู และหลังจากนั้นอัมเมริส ข้าหลวงที่ซื่อสัตย์ก็เข้ามาครองตำแหน่งแทนที่ ดังนั้น ตามที่คิตเช่นได้ตั้งสมมติฐาน ฟาโรห์เทฟนัคต์ที่ 2 ทรงฟื้นฟูราชวงศ์แห่งซาอิสได้สำเร็จ และทรงปกครองตั้งแต่ 695 ถึง 688 ปีก่อนคริสตกาล จากนั้นพระญาติอีกพระองค์หนึ่งพระนามว่า เนเคปซอส ในภาษากรีกก็ทรงสืบทอดพระราบัลลังก์จากพระองค์และในภาษาอียิปต์พระองค์จะมีพระนามว่า เนคาอูบา ซึ่งเป็นไปได้ว่าตราประทับสคารับจำนวนมากที่ปรากฏข้อมูลมาถึงช่วงเวลาดังกล่าว และปรากฏพระนามครองราชย์ที่ไม่ทราบที่มา คือ เมนอิบเร และอิร์อิบเร ก็เป็นพระนามของฟาโรห์เทฟนัคต์ที่ 2 และฟาโรห์เนคาอูบาตามลำดับ
ในปี ค.ศ. 2011 คิม ไรฮอล์ท ได้เสนอว่า ฟาโรห์เทฟนัคต์ที่ 2 เป็นพระราชบิดาของฟาโรห์เนโคที่ 1 ในช่วงเวลาต่อมา ซึ่งอ้างตามบันทึกปาปิรุสจากเทบตูนิสที่ได้บันทึกว่า ฟาโรห์เนโคที่ 1 เป็นพระราชโอรสของฟาโรห์พระนามว่า เทฟนัคต์ โดยฟาโรห์ที่เป็นไปได้มากที่สุดคือ ฟาโรห์เทฟนัคต์ที่ 2
ฟาโรห์เนคาอูบา

เค็นเน็ธ คิตเช่น นักไอยคุปต์วิทยาได้เสนอว่า รัชสมัยของฟาโรห์เนคาอูบาจะเพิ่มขึ้นหนึ่งอีกทศวรรษ จาก 6 ปีเป็น 16 ปี ถึงแม้ว่าข้อเสนอดังกล่าวจะดูค่อนข้างมากเกินไปสำหรับผู้ปกครองที่คลุมเครือเช่นนี้ แต่ดูเหมือนว่าจะเป็นข้อดีกว่ามากเมื่อนำมาพิจารณา ซึ่ง ตัวเลขปีที่น้อยกว่าของแมนิโธ ซึ่งทรงปกครองเพียงแค่ 6 ปีเท่านั้น อาจจะบ่งบอกว่ามีเวลาเพียงเล็กน้อยเท่านั้นที่ผ่านไประหว่างรัชสมัยของฟาโรห์เทฟนัคต์ที่ 2 และการขึ้นครองราชย์ของฟาโรห์เนโคที่ 1
เป็นไปได้ว่า ฟาโรห์เนคาอูบาและฟาโรห์เนโคที่ 1 เป็นพระราชโอรสของฟาโรห์เทฟนัคต์ที่ 2 ทั้งสองพระองค์
การมีอยู่ที่กังขา.
ในปี ค.ศ. 2002 โอลิวีเยร์ แปร์ดู ได้ตีพิมพ์เผยแพร่จารึกกัลปนาปีที่ 2 ที่เพิ่งค้นพบใหม่ ซึ่งพบใกล้กับเมืองเซเบนนิโตส ซึ่งมีอายุย้อนไปถึงรัชสมัยของฟาโรห์เนโคที่ 1 โดยที่แปร์ดูได้เปิดเผยว่ามีลักษณะ รูปแบบ และเนื้อหาที่ใกล้เคียงกันกับจารึกกัลปนาปีที่ 8 แห่งการครองราชย์ของฟาโรห์เชปเซสเร เทฟนัคต์ที่ 1 ดังนั้นจึงเสนอว่าผู้ปกครองแห่งซาอิสทั้งสองพระองค์นี้อยู่รวมสมัยที่ใกล้ชิดกัน และฟาโรห์เทฟนัคต์ที่ 1 จะทรงปกครองเมืองซาอิสประมาณ 685 ปีก่อนคริสตกาล - 678 ปีก่อนคริสตกาล ก่อหน้ารัชสมัยของฟาโรห์เนคาอูบาและเนโคที่ 1 จึงเป็นว่า ฟาโรห์เทฟนัคต์ที่ 2 ทรงอยู่ร่วมช่วงเวลาเดียวกัน แต่ข้อโต้แย้งของแปร์ดูกลับไม่ได้รับการยอมรับจากนักไอยคุปต์วิทยาหลายคนที่วิพากษ์วิจารณ์เกณฑ์การเขียนแบบที่เขียนขึ้นโดยแปร์ดู
ในปี ค.ศ. 2011 คิม ไรฮอล์ท ได้สันนิษฐานว่าพระนามของฟาโรห์เนคาอูบาแปลว่า "เนโค ผู้ปราดเปรื่อง" และพระนามเนคาอูบาหรือเนเคปซอสจะหมายถึงฟาโรห์เนโคที่ 2 แทน โดยที่ไรฮอล์ตได้ยืนยันว่าไม่ปรากฏผู้ปกครองอิสระพระองค์ใดจะทรงมมีพระนามว่า เนคาอูบา ที่ขึ้นครองราชย์ระหว่างรัชสมัยฟาโรห์เทฟนัคต์ที่ 2 และฟาโรห์เนโคที่ 1 และไรฮอล์ทยังเน้นว่าหลักฐานที่เป็นไปได้สำหรับการถอดถอนฟาโรห์ที่ทรงครองราชย์ระหว่างรัชสมัยฟาโรห์เทฟนัคต์ที่ 2 และฟาโรห์เนโคที่ 1นั้นมาจากข้อโต้แย้งของแปร์ในข้างต้นเกี่ยวกับความคล้ายคลึงกันของจารึกทั้งสองชิ้น (ถึงแม้ว่าไรฮอล์ทจะระบุว่าจารึกกัลปนาปีที่ 8 เป็นของฟาโรห์เทฟนัคต์ที่ 2 แทน) โดยการระบุว่าฟาโณห์ฌนคาอูบาทรงครองราชย์เป็นระยะเวลา 6 ปีนั้นจะทำให้ทั้งจารึกทั้งสองชิ้นจะห่างกันอย่างน้อยเจ็ดปี ในขณะที่ ถ้าฟาโรห์เนคาอูบาทรงไม่มีตัวตนอยู่จริง ทั้งจารึกสองชิ้นอาจจะถูกสร้างขึ้นในช่วงหนึ่งถึงสองปี เนื่องจากฟาโรห์เนโคที่ 1 จะทรงเป็นผู้สืบทอดพระราชบัลลังก์โดยตรงของฟาโรห์เทฟนัคต์ที่ 2
สามก๊ก จอมราชันย์อหังการ

สามก๊ก จอมราชันย์อหังการ (; โรมาจิ: "Sōten Kōro") เป็นซีรีส์มังงะญี่ปุ่น แต่งเรื่องโดยอี ฮัก-อิน และวาดภาพโดยคิง กงตะ เริ่มต้นพิมพ์ในนิตยสาร"มอร์นิงรายสัปดาห์" นิตยสารมังงะแนว"เซเน็ง"ของสำนักพิมพ์โคดันชะตั้งแต่ปี พ.ศ. 2537 หลังจากอี ฮัก-อินเสียชีวิตในปี พ.ศ. 2541 คิง กงตะเขียนมังงะต่อโดยทั้งแต่งเรื่องและวาดภาพจนกระทั่งถึงตอนจบบริบูรณ์ในปี พ.ศ. 2548 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 36 เล่ม มังงะมีลิขสิทธิ์ในประเทศไทยโดยสำนักพิมพ์บุรพัฒน์
ซีรีส์อนิเมะโทรทัศน์ดัดแปลง 26 ตอน ผลิตโดยสตูดิโอแมดเฮาส์ ออกอากาศทางช่องนิปปงทีวีตั้งแต่เดือนเมษายนถึงกันยายน พ.ศ. 2552 
ในเดือนกุมภาพันธ์ พ.ศ. 2560 มังงะมียอดจำหน่ายมากกว่า 18 ล้านเล่ม ในปี พ.ศ. 2541 "สามก๊ก จอมราชันย์อหังการ"ชนะเลิศรางวัลมังงะโคดันชะครั้งที่ 22 ในสาขาทั่วไป
ให้เสียงโดย: มาโมรุ มิยาโนะ
ให้เสียงโดย: โทโมกาซุ เซกิ
ให้เสียงโดย: ทาเกาชิ คูซาโอะ
ให้เสียงโดย: เท็ตสึ อินาดะ
ให้เสียงโดย: อิชชิง ชิบะ
ให้เสียงโดย: ฮิซาโอะ เองาวะ
ให้เสียงโดย: มาซากิ เทราโซมะ
ให้เสียงโดย: เค็นอิจิ โมโรซูมิ
ให้เสียงโดย: ทากาอากิ เซกิ
ให้เสียงโดย: นาจิ โนซาวะ
ให้เสียงโดย: ฮิโรชิ ยานากะ
ให้เสียงโดย: Hōchū Ōtsuka
ให้เสียงโดย: คินรีว อาริโมโตะ
ให้เสียงโดย: โนโซมุ ซาซากิ
สโมสรฟุตบอลเชลซีในฤดูกาล 2023–24

ฤดูกาล 2023–24 จะเป็นฤดูกาลที่ 118 ของสโมสรฟุตบอลเชลซีและเป็นฤดูกาลที่ 35 ติดต่อกันในลีกสูงสุดของฟุตบอลอังกฤษ นอกเหนือจากลีกภายในประเทศแล้ว เชลซีจะเข้าร่วมการแข่งขันเอฟเอคัพและลีกคัพในฤดูกาลนี้ พวกเขาจะไม่ได้เข้าร่วมในยูฟ่าแชมเปียนส์ลีกเป็นครั้งแรกนับตั้งแต่ฤดูกาล 2016–17 ซึ่งเป็นครั้งล่าสุดที่เชลซีคว้าแชมป์พรีเมียร์ลีก
ปรี-ซีซันและกระชับมิตร.
      ชนะ
      เสมอ
      แพ้
      โปรแกรมนัดต่อไป
เชลซีประกาศว่าพวกเขาออกเดินทางสู่ สหรัฐอเมริกา ที่จะเป็นส่วนหนึ่งใน พรีเมียร์ลีก ซัมเมอร์ ซีรีส์ ทัวร์นาเมนต์ก่อนเปิดฤดูกาลกับแมตช์ที่จะพบกับ ไบรตันแอนด์โฮฟอัลเบียน, นิวคาสเซิลยูไนเต็ด และ ฟูลัม. ระหว่างที่พรีเมียร์ลีก ซัมเมอร์ ซีรีส์ เดอะ บลูส์ ยืนยันว่าโปรแกรมปรี-ซีซัน ในนัดที่พบกับ เร็กซ์แฮม. มันเป็นการประกาศออกมาที่ล่าช้านั้นทำให้เกมสุดท้ายของเชลซีของพวกเขาในการทัวร์อเมริกาจะเห็นพวกเขาเผชิญหน้ากับทีมตรงข้ามจากเยอรมัน โบรุสซีอาดอร์ทมุนท์ ในวันที่ 2 สิงหาคม.
การแข่งขัน.
พรีเมียร์ลีก.
แมตช์.
      ชนะ
      เสมอ
      แพ้
      โปรแกรมการแข่งขันนัดต่อไป
โปรแกรมการแข่งขันลีกได้ประกาศไว้เมื่อวันที่ 15 มิถุนายน ค.ศ. 2023.
เอฟเอคัพ.
      ชนะ
      เสมอ
      แพ้
      โปรแกรมการแข่งขันนัดต่อไป
อีเอฟแอลคัพ.
      ชนะ
      เสมอ
      แพ้
      โปรแกรมการแข่งขันนัดต่อไป
บลาโกเวชเชนสค์ (สาธารณรัฐบัชคอร์โตสตาน)

บลาโกเวชเชนสค์ ("Blagoveşçen") เป็นเมืองในสาธารณรัฐบัชคอร์โตสตาน ประเทศรัสเซีย ตั้งอยู่ทางเหนือของแม่น้ำอูฟา ที่ฝั่งขวาของแม่น้ำเบลายา ประชากร: #เปลี่ยนทาง ; #เปลี่ยนทาง ; #เปลี่ยนทาง 
ประวัติ.
เมืองนี้ก่อตั้งขึ้นใน ค.ศ. 1756 ในฐานะที่ตั้งถิ่นฐานให้โรงงานหลอมทองแดง และได้รับสถานะเมืองใน ค.ศ. 1941
ฟาโรห์เชบิตคู

การระบุตัวตนกับเซธอสของเฮโรโดตัส.
เฮโรโดตัส นักประวัติศาสตร์ชาวกรีก ผู้ซึ่งเขียนหนังสือ "Histories" (เล่มที่ 2I, บทที่ 141) ซึ่งเขียนถึงมหาปุโรหิตแห่งพทาห์นามว่า เซธอส (กรีกโบราณ: Σεθῶν "Sethon") ซึ่งได้กลายเป็นฟาโรห์และทรงเอาชนะชาวอัสซีเรียด้วยการแทรกแซงจากสวรรค์ พระนามนี้อาจจะเป็นการเขียนพระนามผิดของพระนามฟาโรห์เชบิตคู เรื่องเล่าของเฮโรโดตัสได้กลายเป็นแรงบันดาลใจสำหรับนวนิยายแฟนตาซีเรื่อง "ชีวิตของเซธอส" "(Life of Sethos)" ในช่วงคริสต์ศตวรรษที่ 18 ซึ่งมีอิทธิพลในหมู่ผู้ที่ศึกษาประวัติศาสตร์โลกที่มุ่งเน้นไปที่ประวัติศาสตร์ของผู้คนที่มีเชื้อสายแอฟริกัน หรือ กลุ่มแอโฟรเซนทริซึม
ฟาโรห์ชาบาคา

พระราชวงศ์.
ฟาโรห์ชาบาคาทรงถูกคิดว่าเป็นพระราชโอรสของกษัตริย์คาชตากับพระนางเปบัทจ์มา ถึงแม้ว่าบันทึกจากช่วงรัชสมัยของฟาโรห์ทาฮาร์กาอาจจะตีความได้ว่า ฟาโรห์ชาบาคาเป็นพระเชษฐาของฟาโรห์ทาฮาร์กา และด้วยเหตุดังกล่าวพระองค์จึงเป็นพระราชโอรสของฟาโรห์ปิเย
พระมเหสีของฟาโรห์ชาบาคา คือ พระนางกัลฮาตา ตามบันทึกของอัสซีเรีย ซึ่งเป็นพระขนิษฐาของฟาโรห์ทาฮาร์กา ฟาโรห์ชาบาคาและพระนางกัลฮาตาเป็นพระราชบิดาและมารดาของฟาโรห์ทันต์อมานิ และอาจจะเป็นพระราชบิดาและมารดาของฟาโรห์เชบิตคูด้วยเช่นกัน แต่ประเด็นดังกล่าวกลับขัดแย้งกับหลักฐานที่สนับสนุนว่าฟาโรห์ซาบาคาทรงขึ้นครองราชย์หลังจากฟาโรห์เชบิตคู
เป็นไปได้ว่าสมเด็จพระราชินีทาเบเคนอามุนเป็นพระมเหสีของฟาโรห์ชาบาคา บางคนคิดว่าพระองค์เป็นพระมเหสีของฟาโรห์ทาฮาร์กา
เจ้าชายฮาร์เอมอาเคต ซึ่งเป็นพระราชโอรสของฟาโรห์ชาบาคา ได้ทรงกลายเป็นมหาปุโรหิตแห่งอามุน และเป็นที่ทราบจากรูปสลักและชิ้นส่วนของรูปสลักที่พบในคาร์นัก มีการกล่าวถึงสตรีนามว่า เมสบาต บนโลงพระศพของเจ้าชายฮาเรมาเคต และอาจจะเป็นพระราชมารดาของพระองค์
ฟาโรห์ชาบาคาเป็นพระราชบิดาของพระราชธิดาอีกอย่างน้อยอีกสองพระองค์ แต่ไม่ทราบตัวตนของพระราชมารดาของพระองค์ได้ เจ้าหญิงพิอังค์อาร์ติต่อมาทรงกลายเป็นพระมเหสีของฟาโรห์ทันต์อมานิ ซึ่งเป็นพระเชษฐาของพระองค์ (คนละพระราชมารดา) พระนางพิอังค์อาร์ติทรงปรากฎบนจารึกแห่งสุบินกับพระสวามี ส่วนเจ้าหญิงอิเซตเอมเคบ เฮช มีความเป็นไปได้ที่จะทรงอภิเษกสมรสกับฟาโรห์ทันต์อมานิเช่นกัน พระองค์ทรงถูกฝังพระศพอยู่ในอไบดอส ประเทศอียิปต์
การสวรรคต.
สันนิษฐานว่าฟาโรห์ชาบาคาเสด็จสวรรคตในปีที่ 15 แห่งการครองราชย์ตามรูปสลักลูกบาศก์รหัสหมายเลข บีเอ็ม 24429 ซึ่งตรงกับปีที่ 15 เดือนที่ 2 แห่งเชมู วันที่ 11 แห่งรัชสมัยของฟาโรห์ชาบาคา พระองค์ทรงถูกฝังพระบรมศพอยู่ในพีระมิดที่อัล-คุรรุ และฟาโรห์ทาฮาร์กา ผู้ซึ่งเป็นพระราชนัดดา ได้สืบพระราชบัลลังก์ต่อจากพระองค์
ทันต์อมานิ

ทันต์อมานิ (อียิปต์โบราณ: "tnwt-jmn", อัสซีเรียใหม่: , กรีกโบราณ: Τεμένθης "Teménthēs") หรือที่รู้จักกันในพระนาม ทานุตอมานิ หรือ ทันเวตอมานิ (สวรรคตเมื่อ 653 ปีก่อนคริสตกาล) เป็นผู้ปกครองแห่งราชอาณาจักรคุช ซึ่งตั้งอยู่ที่บริเวณซูดานเหนือ และเป็นฟาโรห์พระองค์สุดท้ายของราชวงศ์ที่ยี่สิบห้าแห่งอียิปต์ พระนามครองราชย์ของพระองค์ คือ บาคาเร ซึ่งแปลว่า "ความรุ่งโรจน์คือวิญญาณแห่งเทพรา"
พระราชโอรสแห่งกษัตริย์.
พระองค์เป็นพระราชโอรสของฟาโรห์ชาบาคา และเป็นพระราชนัดดาของผู้ปกครองก่อนหน้าของพระองค์นามว่า ทาฮาร์กา ในบางแหล่งข้อมูลกล่าวว่า พระองค์เป็นพระราชโอรสของฟาโรห์เชบิตคู บันทึกของชาวอัสซีเรียได้บันทึกว่าเป็นพระราชโอรสของฟาโรห์ชาบาคา และกล่าวถึงพระนางกัลฮาตา ซึ่งเป็นพระราชมารดาของพระองค์ว่าเป็นพระขนิษฐาของฟาโรห์ทาฮาร์กา นักไอยคุปต์วิทยาบางคนตีความข้อมูลจากอัสซีเรียว่าพระองค์เป็นพระราชโอรสของฟาโรห์เชบิตคู แต่ปัจจุบันถือว่าฟาโรห์ทันต์อมานิน่าจะเป็นพระราชโอรสของฟาโรห์ชาบากามากกว่า
การปกครองในหลัง.
การพิชิตของอัสซีเรียได้ยุติการควบคุมของนิวเบียเหนือดินแดนอียิปต์ได้อย่างเบ็ดเสร็จ ถึงแม้ว่าพระราชอำนาจของฟาโณห์ทันต์อมานิยังคงได้รับการยอมรับในอียิปต์บนจนถึงปีที่ 8 แห่งการครองราชย์ ในช่วง 656 ปีก่อนคริสตกาล เมื่อกองทัพเรือของฟาโรห์พซัมติกที่ 1 ได้เข้าควบคุมเมืองธีบส์อย่างสันติและรวมอียิปต์ทั้งหมดเป็นปึกแผ่น เหตุการณ์ดังกล่าวเป็นจุดเริ่มต้นของราชวงศ์ที่ยี่สิบหกแห่งอียิปต์
หลังจากนั้น ฟาโรห์ทันต์อมานิทรงปกครองเพียงเฉพาะบริเวณนิวเบีย (ราชอาณาจักรคุช) พระองค์เสด็จสวรรคตในช่วง 653 ปีก่อนคริสตกาล และพระราชบัลลังก์ได้ถูกสืบทอดต่อโดยกษัตริย์อัตลาเนอร์ซา ซึ่งเป็นพระราชโอรสของฟาโรห์ทาฮาร์กา พระองค์ทรงถูกฝังพระบรมศพอยู่ในสุสานหลวงที่อัล-คุรรุ ชาร์ลส์ บอนเน็ต นักโบราณคดีได้ค้นพบรูปสลักของฟาโรห์ทันต์อมานิที่เคอร์มา (ปัจจุบันเรียกว่า ดูกกิ เกล) ในปี ค.ศ. 2003
หลุมฝังพระบรมศพ.
หลุมฝังพระบรมศพของฟาโรห์ทันต์อมานิตั้งอยู่ใต้พีระมิด ซึ่งปัจจุบันได้หายไปแล้ว ณ ที่ตั้งในสุสานหลวงที่อัล-คุรรุ ปัจจุบันเหลือแค่ประตูทางเข้าและห้องหับ ซึ่งประดับด้วยภาพจิตรกรรมฝาผนังอย่างสวยงาม
กาเตอรีน-ดอมีนิก เดอ เปรีญง

กาเตอรีน-ดอมีนิก เดอ เปรีญง  เป็นจอมพลแห่งจักรวรรดิฝรั่งเศสภายใต้จักรพรรดินโปเลียนที่ 1 เขาเคยเป็นแม่ทัพภาคพิเรนีสตะวันออกในช่วงสงครามปฏิวัติฝรั่งเศส ซึ่งสามารถเอาชนะกำลังทหารสเปนในยุทธการที่เอสกอลา ต่อมาเขาได้รับชัยชนะอีกครั้งในการปิดล้อมโรเซสในประเทศสเปนเมื่อต้นปี 1795 ต่อมาเขาได้รับเลือกเป็นสมาชิกสภาห้าร้อย และเป็นอัครราชทูตประจำสเปน
เปรีญงเป็นหนึ่งในผู้สนับสนุนนโปเลียน โบนาปาร์ต เขาได้รับแต่งตั้งจากนโปเลียนให้เป็นวุฒิสมาชิกในปี 1801 และเป็นจอมพลในปี 1804 และได้รับบรรดาศักดิ์เคานต์แห่งจักรวรรดิในปี 1805 แต่ภายหลังจักรพรรดินโปเลียนถูกเนรเทศสู่เกาะเอลบา เปรีญงก็เข้ารับใช้ราชวงศ์บูร์บงภายใต้พระเจ้าหลุยส์ที่ 18 แห่งฝรั่งเศส และเป็นหนึ่งในผู้ออกเสียงสนับสนุนให้ประหารชีวิตจอมพลมีแชล แน
ปรอฮก

ปรอฮก ("ปรหุก") ภาษาเขมรถิ่นไทยเรียก ปร็อละ หรือ ประเฮาะ ในประเทศไทยจะเรียกว่า ปลาร้าเหนียว หรือ ปลาร้าเขมร คือ เนื้อปลาหมัก (โดยเฉพาะปลาช่อน) ใช้เป็นวัตถุดิบหรือเครื่องปรุงรสในอาหารกัมพูชา มีต้นกำเนิดมาจากการถนอมอาหารในช่วงที่ปลาขาดตลาด ด้วยรสชาติที่เค็มและมีกลิ่นรสแรง ปรอฮกจึงถูกใช้เป็นส่วนประกอบเพื่อเสริมรสอาหารต่าง ๆ เช่น น้ำแกง หรือน้ำซอส ชาวเขมรมีคำพูดว่า "ไม่ใส่ปรอฮก ไม่ใส่เกลือ" แปลว่าอาหารชนิดนั้นมีรสชาติแย่หรือจืดชืด อันแสดงให้เห็นถึงความสำคัญของปรอฮกในสำรับอาหารกัมพูชา แต่ด้วยกลิ่นและรสชาติที่แรง ปรอฮกจึงมีสมญาว่า "ชีสกัมพูชา" บ้างก็ว่ามีกลิ่นฉุนแรงกว่าปลาร้าของไทย มีลักษณะแห้งและค่อนข้างแข็ง สามารถเก็บไว้ได้นานกว่า ต่างกับปลาร้าที่มีลักษณะเหลวและต้องเก็บไว้ในไห ปรอฮกเป็นกับข้าวที่ใช้รับประทานเคียงกับข้าวสวย แนมด้วยผักสดต่าง ๆ เป็นต้นว่า ถั่วฝักยาว แตงกวา ถั่วพลู และมะเขือต่าง ๆ หรือเป็นวัตถุดิบหลักในการประกอบอาหาร เช่น "ปรอฮกคะติฮ์" ("ปรหุกขะทิ") หรือน้ำพริกปลาร้ากะทิเขมร บรรจบ พันธุเมธา กล่าวถึงปรอฮกไว้ว่า "...อาหารเขมรแท้ ๆ นั้นใส่ปลาร้าแทบทุกอย่าง แม้แต่ต้มยำ หรือตึกเกรือง ที่เป็นน้ำจิ้มของเขา ก็หาใช่กะปิไม่ กลับใส่ปลาร้าหรือปลาย่างแทน เพราะฉะนั้นคนกินปลาร้าไม่เป็นจึงต้องระวัง..."
ปรอฮกมีกรรมวิธีถนอมอาหารเช่นเดียวกับปลาเจ่าของประเทศไทย คือจะต้องนำปลาไปทำความสะอาด คัดขนาด ก่อนนำปลาไปหมักเกลือไว้สักระยะหนึ่ง ต่อมานำปลาที่หมักมาผึ่งแดด ก่อนนำไปหมักต่อ แต่รสชาติของปรอฮกจะออกรสคล้ายปลาส้ม ปัจจุบันชาวเขมรลัดขั้นตอนการทำ เพราะไม่นำปลาที่หมักเกลือขึ้นมาตากแดด จนมีลักษณะใกล้เคียงกับปลาร้าของไทย ปรอฮกได้รับความนิยมสืบเนื่องมาจนถึงปัจจุบัน จนต้องมีการนำเข้าปลาจากประเทศไทยเพื่อไปแปรรูปเป็นปรอฮกต่อไป ขณะที่ปรอฮกของสกุลอภัยวงศ์ ซึ่งสืบสันดานมาจากสกุลขุนนางเขมรในเมืองพระตะบอง ทำมาจากปลาช่อนตัวใหญ่ แล่เอาแต่เนื้อ ไปหมักกับเกลือและข้าวคั่ว ก่อนนำมาประกอบอาหาร จะต้องห่อใส่ใบตอง และปิ้งด้วยไฟอ่อน ๆ จนสุก จึงจะหอมน่ารับประทาน ไม่มีกลิ่นคาว
ส่วนชาวไทยเชื้อสายเขมรในแถบอีสานใต้ มีกรรมวิธีต่างออกไป คือจะนำเนื้อปลา (โดยเฉพาะปลาไหลและปลาช่อน) ไปใส่ในหลุมดิน แล้วเอาเปลือกไม้ของต้นหมากติ้วไปรองไว้ก้นหลุม นำเกลือและรำอ่อนใส่ตามลงไป ตำให้ส่วนผสมเข้ากันแล้วปั้นเป็นก้อน จากนั้นนำไปตากในตาข่ายให้แห้งแล้วใส่กระชุ ก็จะได้ปลาร้าเหนียว แต่ปลาร้าเหนียวสิ้นความนิยมไปจากอีสานใต้ หลังเกิดข้อพิพาทเขาพระวิหารระหว่างประเทศไทยกับกัมพูชาเมื่อ พ.ศ. 2505 ชาวเขมรจากฝั่งกัมพูชาเกรงกลัวว่าทหารไทยจะจับกุมจึงเลิกขายไป
ความหลากหลาย.
ปรอฮกมีหลายรูปแบบ ดังนี้
นิติสงคราม

นิติสงคราม  คือ การใช้กฎหมายเพื่อเล่นงานฝ่ายตรงข้าม ซึ่งมักปรากฏในรูปการดำเนินทางกฎหมายและทางสื่ออย่างกว้างขวาง เพื่อให้ฝ่ายตรงข้ามเสียหายจนอ่อนแอลง สูญเสียการสนับสนุนจากสาธารณชน และหมดพลังอำนาจในการต่อต้านอีก
คำว่า "lawfare" ในภาษาอังกฤษนั้น มาจากการประสมกันระหว่างคำว่า "law" (กฎหมาย) และ "warfare" (สงคราม) พลตรี ชาลส์ เจ. ดันแลป จูเนียร์ นายทหารและนักกฎหมายชาวสหรัฐ บัญญัติขึ้นใน ค.ศ. 2001 ส่วนในภาษาไทย คำว่า "นิติสงคราม" มาจากการเสนอของปิยบุตร แสงกนกกุล นักกฎหมายชาวไทย เมื่อ พ.ศ. 2563
โดยปรกติแล้ว คำว่า "นิติสงคราม" ได้รับการมองในเชิงลบ เพราะสื่อถึงการใช้กฎหมายในทางมิชอบ
กรณีที่ได้รับการยกเป็นตัวอย่างของนิติสงคราม เช่น ความขัดแย้งอิสราเอล–ปาเลสไตน์, ข้อพิพาทดินแดนในทะเลจีนใต้ เป็นต้น ส่วนในประเทศไทย นิติสงครามมีการระบุที่ชัดเจนมากขึ้นภายหลังการเลือกตั้งในประเทศไทยเมื่อ พ.ศ. 2566 ที่มีความพยายามใช้ช่องทางต่าง ๆ ทางกฎหมายเพื่อขัดขวางพิธา ลิ้มเจริญรัตน์ ผู้ชนะการเลือกตั้ง มิให้ขึ้นดำรงตำแหน่งนายกรัฐมนตรีไทย
เลตีเซีย ราโมลีโน

มารีอา-เลตีเซีย ราโมลีโน  หรือ เลตีเซีย โบนาปาร์ต  เป็นหญิงสูงศักดิ์ชาวคอร์ซิกา และเป็นมารดาของจักรพรรดินโปเลียนที่ 1 แห่งฝรั่งเศส ซึ่งภายหลังสถาปนาจักรวรรดิ นางได้รับการขนานนามว่า "มาดามแมร์"  ซึ่งแปลว่า "มาดามชนนี"
นางมีอุปนิสัยสมถะเรียบง่ายและสุขุม และเป็นแม่ที่ดีของครอบครัว นางไม่เห็นด้วยที่นโปเลียนจะบงการชีวิตของลูว์เซียง จึงเข้าข้างลูว์เซียง และประท้วงโดยการไม่เข้าร่วมพิธีปราบดาภิเษกของนโปเลียน นางไม่ยอมพำนักในปารีสและเลือกเดินทางไปพำนักที่โรมกับลูว์เซียง แต่เมื่อนโปเลียนถูกเนรเทศสู่เกาะเอลบาในปี 1814 นางกับโปลีนก็ไปร่วมอยู่ที่เกาะเอลบากับนโปเลียน และเดินทางกลับปารีสพร้อมนโปเลียนในสมัยร้อยวัน
นางพบนโปเลียนครั้งสุดท้ายเมื่อ 29 มิถุนายน 1815 ในปารีส แล้วจึงเดินทางกลับโรมเพื่ออยู่ในความคุ้มครองของสมเด็จพระสันตะปาปาปิอุสที่ 7 จวบจนเสียชีวิต
ประวัติ.
มารีอา-เลตีเซีย ราโมลีโน เกิดที่อาฌักซีโย เกาะคอร์ซิกา ในสมัยที่เป็นส่วนหนึ่งของสาธารณรัฐเจโนวา เธอเป็นบุตรีของนายทหารชื่อว่าโจวันนี เจโรนีโม ราโมลีโน  กับภรรยาชื่อว่าอันเจลา มารีอา ปีเอตรา-ซันตา  ตระกูลราโมลีโนเป็นตระกูลขุนนางระดับล่างจากแคว้นลอมบาร์เดีย ซึ่งอพยพมายังเกาะคอร์ซิกาหลายชั่วอายุคนแล้ว 
นางสาวราโมลีโนได้รับการศึกษาในบ้าน และไม่ได้เรียนรู้สิ่งใดนอกจากงานของสตรีเฉกเช่นหญิงชาวคอร์ซิกาทั่วไปในเวลานั้น บิดาของเธอเสียชีวิตขณะเธอมีอายุหกขวบ มารดาจึงสมรสใหม่กับนายทหารชาวสวิสของทัพเรือเจโนวา ซึ่งมารดากับสามีใหม่มีบุตรด้วยกันสองคน
สมรสและบุตร.
ในปี 1764 นางสาวราโมลีโนวัยสิบสี่ปี สมรสกับนายการ์โล บูโอนาปาร์เต นักศึกษาวิชากฎหมายวัยสิบแปดปี ซึ่งตระกูลบูโอนาปาร์เตก็เป็นขุนนางระดับล่างเหมือนกัน ทั้งคู่มีบุตรด้วยกันแปดคนตามลำดับดังนี้